qundao/data-zh-poetry huggingface dataset:
雉子班
作者：吴均
朝代：南北朝

可怜雉子班，群飞集野甸。文章始陆离，意气已惊狷。幽并游侠子，直心亦如箭。生死报君恩，谁能孤恩眄。
雉朝飞操
作者：吴均
朝代：南北朝

二月雉朝飞，横行傍垄归。斜看水外翟，侧听岭南翚。躞蹀恒欲战，耿耿恃强威。当令君见赏，何辞碎锦衣。
雍台
作者：吴均
朝代：南北朝

雍台十二楼，楼楼郁相望。陇西飞狐口，白日尽无光。
春闺怨
作者：吴孜
朝代：南北朝

玉关信使断，借问不相谙。春光太无意，窥窗来见参。分与光音绝，忽值日东南。柳枝皆嬲燕，桑叶复催蚕。物色顿如此，孀居自不堪。
咏邻女楼上弹琴诗
作者：吴尚野
朝代：南北朝

青楼谁家女，开窗弄碧弦。貌同朝日丽，装竞午花然。一弹哀塞雁，再抚哭春鹃。此情人不会，东风千里传。
闺怨诗
作者：吴思玄
朝代：南北朝

金风响洞房，佳人心自伤。泪随明月下，愁逐漏声长。灯前羞独鹄，枕上怨孤凰。自觉鸳帷冷，谁怜珠被凉。
赠庐山神徐君诗
作者：吴猛
朝代：南北朝
体裁：古风

仰瞩列仙馆，俯察王神宅。旷载畅幽怀，倾盖付三益。
临终诗
作者：吴迈远
朝代：南北朝

伤歌入松路，斗酒望青山。谁非一丘土，参差前后间。
杞梁妻
作者：吴迈远
朝代：南北朝

灯竭从初明，兰凋犹早薰。扼腕非一代，千载炳遗文。贞夫沦莒役，杜吊结齐君。惊心眩白日，长洲崩秋云。精微贯穹旻，高城为聩坟。行人既迷径，飞鸟亦失群。壮哉金石躯，出门形影分。一随尘壤消，声雀谁共论。
棹歌行
作者：吴迈远
朝代：南北朝

十三为汉使，孤剑出皋兰。西南穷天险，东北毕地关。岷山高以峻，燕水清沮寒。一去千里孤，边马何时还。遥望烟嶂外，障气郁云端。始知身死处，平生从此残。
楚朝曲
作者：吴迈远
朝代：南北朝

白云萦蔼荆山阿。洞庭纵横日生波。幽芳远客悲如何。绣被掩口越人歌。壮年流瞻襄成和。清贞空情感电过。初同末异忧愁多。穷巷恻怆沈汨罗。延思万里挂长河。翻惊汉阴动湘娥。
游庐山观道士石室
作者：吴迈远
朝代：南北朝

蒙茸众山里，往来行迹稀。寻岭达仙屋，道士披云归。似著周时冠，状披汉时衣。安知世代积，服古人不衰。得我宿昔情，知我道无为。
游庐山观道士石室诗
作者：吴迈远
朝代：南北朝

蒙葺众山里，往来行迹稀。寻岭达仙居，道士披云归。似著周时冠，状披汉时衣。安知世代积，服古人不衰。得我宿昔情，知我道无为。
胡笳曲
作者：吴迈远
朝代：南北朝

轻命重意气，古来岂但今。缓颊献一说，扬眉受千金。边风落寒草，鸣笳坠飞禽。越情结楚思，汉耳听胡音。既怀离俗伤，复悲朝光侵。日当故乡没，遥见浮云阴。
长别离
作者：吴迈远
朝代：南北朝

生离不可闻，况复长相思。如何与君别，当我盛年时。蕙华每摇荡，妾心空自持。荣乏草木欢，悴极霜露悲。富贵貌难变，贫贱颜易衰。持此断君肠，君亦宜自疑。淮阴有逸将，折翮谢翻飞。楚有扛鼎士，出门不得归。正为隆准公，仗剑入紫微。君才定何如，白日下争晖。
长别离
作者：吴迈远
朝代：南北朝

生离不可闻，况复长相思。如何与君别，当我盛年时。蕙华每摇荡，妾心长自持。荣乏草木欢，悴极霜露悲。富贵貌难变，贫贱颜易衰。持此断君肠，君亦且自疑。淮阴有逸将，折羽谢翻飞。楚有扛鼎士，出门不得归。正为隆准公，仗剑入紫微。君才定何如，白日下争晖。
长相思·晨有行路客
作者：吴迈远
朝代：南北朝
体裁：乐府曲辞

晨有行路客，依依造门端。人马风尘色，知从河塞还。时我有同栖，结宦游邯郸。将不异客子，分饥复共寒。烦君尺帛书，寸心从此殚。遣妾长憔悴，岂复歌笑颜。檐隐千霜树，庭枯十载兰。经春不举袖，秋落宁复看。一见愿道意，君门已九关。虞卿弃相印，担簦为同欢。闺阴欲早霜，何事空盘桓。
阳春歌
作者：吴迈远
朝代：南北朝

百里望咸阳，知是帝京域。绿树摇云光，春城起风色。佳人爱华景，流靡园塘侧。妍姿艳月映，罗衣飘蝉翼。宋玉歌阳春，巴人长叹息。雅郑不同赏，那令君怆恻。生平重爱惠，私自怜何极。
飞来双白鹄
作者：吴迈远
朝代：南北朝

可怜双白鹄，双双绝尘氛。连翩弄光景，交颈游青云。逢罗复逢缴，雌雄一旦分。哀声流海曲，孤叫出江濆。岂不慕前侣，为尔不及群。步步一零泪，千里犹待君。乐哉新相知，悲来生别离。持此百年命，共逐寸阴移。譬如空山草，零落心自知。
答吴均诗三首
作者：周兴嗣
朝代：南北朝

明灯照暗室，边韶对赵壹。但酌中山酒，唯甘江浦橘。风动云人箕，雨至月离毕。王丹赠不拜，是我相知日。惊凫起北海，仪凤飞上林。骞低不同翼，欢楚亦殊音。曀曀夕云起，落落晓星沈。李陵报苏武，但令知我心。昔别襄城村，同会长安市。谁学莱芜甑，本得王乔履。阶前养素鹤，池中饴赤鲤。一往玉壶上，兼复见箫史。
答吴均诗三首·其一
作者：周兴嗣
朝代：南北朝

明灯照暗室，边韶对赵壹。但酌中山酒，唯甘江浦橘。风动云人箕，雨至月离毕。王丹赠不拜，是我相知日。
答吴均诗三首·其三
作者：周兴嗣
朝代：南北朝

昔别襄城村，同会长安市。谁学莱芜甑，本得王乔履。阶前养素鹤，池中饴赤鲤。一往玉壶上，兼复见箫史。
答吴均诗三首·其二
作者：周兴嗣
朝代：南北朝

惊凫起北海，仪凤飞上林。骞低不同翼，欢楚亦殊音。曀曀夕云起，落落晓星沈。李陵报苏武，但令知我心。
晚妆诗
作者：周南
朝代：南北朝

青楼谁家女，当窗启明月。拂黛双蛾飞，调脂艳桃发。舞罢鸾自羞，妆成泪仍滑。愿托嫦娥影，寻郎纵燕越。
五仙诗五首 其一 保命府丞授诗
作者：周子良
朝代：南北朝

华景辉琼林，清风散紫霄。仰携高真士，凌空驭绿轺。放彼朱霞馆，造此尘中僚。有缘自然会，不待心翘翘。
五仙诗五首 其三 张仙卿授诗
作者：周子良
朝代：南北朝

写我萧闲馆，游彼尘喧际。骋景盖飞霄，寻此人间契。周生一何奇，能感玄人辙。无使凌云干，中随严霜折。
五仙诗五首 其二 冯真人授诗
作者：周子良
朝代：南北朝

太霞郁紫盖，景风飘羽轮。直造尘滓际，万秽浇我身。自非保仙子，安见今日人。过此未申岁，控景朝太真。冥缘虽有契，执德故须勤。
五仙诗五首 其五 华阳童授诗
作者：周子良
朝代：南北朝

悬台凌紫汉，峻阶登绛云。华景飞形烛，七曜亦殊分。写此步尘秽，适彼超世君。勖哉二祀内，无令邪世闻。方为去来会，短辞何用纷。
五仙诗五首 其四 洪先生授诗
作者：周子良
朝代：南北朝

灵风扇紫霞，景云散丹晖。八素不为迥，九垓何足巍。志业虽右□，习之亦成微。勖此今日事，今阙方共归。
五仙诗五首·保命府丞授诗
作者：周子良
朝代：南北朝

华景辉琼林，清风散紫霄。仰携高真士，凌空驭绿轺。放彼朱霞馆，造此尘中僚。有缘自然会，不待心翘翘。太霞郁紫盖，景风飘羽轮。直造尘滓际，万秽浇我身。自非保仙子，安见今日人。过此未申岁，控景朝太真。冥缘虽有契，执德故须勤。写我萧闲馆，游彼尘喧际。骋景盖飞霄，寻此人间契。周生一何奇，能感玄人辙。无使凌云干，中随严霜折。灵风扇紫霞，景云散丹晖。八素不为迥，九垓何足巍。志业虽右□，习之亦成微。勖此今日事，今阙方共归。悬台凌紫汉，峻阶登绛云。华景飞形烛，七曜亦殊分。写此步尘秽，适彼超世君。勖哉二祀内，无令邪世闻。方为去来会，短辞何用纷。
彭先生歌
作者：周子良
朝代：南北朝

太霄何冥冥。灵真时下游。命我嚣涂际。采察云中俦。世路多淫浊。真诚不可搜。促驾还陆岭。人间无与酬金。
于长安咏雁诗
作者：周弘正
朝代：南北朝

南思洞庭水，北想雁门关。稻粱俱可恋，飞去复飞还。
入武关诗
作者：周弘正
朝代：南北朝

武关设地险，游客好邅回。将军天上落，童子弃繻来。挥汗成云雨，车马飏尘埃。鸡鸣不可信，未晓莫先开。
名都一何绮诗
作者：周弘正
朝代：南北朝

名都宫观绮，金璧藻华珰。吹台望鳷鹊，舞殿接披香。绣毂游丹水，凋辇出平阳。陆离徒照眼，何解忧人伤。
和庾肩吾入道馆诗
作者：周弘正
朝代：南北朝

石桥有旧路，灵室俨众仙。菊潭溜馀水，丹灶起残烟。桃花经作实，海水屡成田。逆愁归旧里，追问斧柯年。
咏歌人偏得日照诗
作者：周弘正
朝代：南北朝

斜光入丹扇，的的最分明。欲持照凋栱，仍作绕梁声。
咏班竹掩团扇诗
作者：周弘正
朝代：南北朝

齐纨将楚竹，从来本相远。将申湘女悲，宜并班姬怨。
咏石鲸应诏诗
作者：周弘正
朝代：南北朝

石鲸何壮丽。独在天池阴。骞鳍类横海。半出似浮深。吞航本无日。吐浪亦难寻，圣帝游灵沼。能怀跃藻心。
咏老败斗鸡诗
作者：周弘正
朝代：南北朝

少壮摧雄敌，眄视生猜忌。一随年月衰，摧颓落毛驶。闲观春光满，东郊草色异。无复先鸣力，空馀擅场意。
学中早起听讲诗
作者：周弘正
朝代：南北朝

诘朝参下座，闲步出重闱。北堂月稍隐，南枝鹤已飞。早霜垂霭霭，初雾上霏霏。严唱虽罢柝，高门尚掩扉。既伤年绪促，复嗟心事违。平生爱山海，宿昔特精微。未解轻身去，唯应下第归。
看新婚诗
作者：周弘正
朝代：南北朝

莫愁年十五，来聘子都家。婿颜如美玉，妇色胜桃花。带啼疑暮雨，含笑似朝霞。暂却轻纨扉，倾城判不赊。
赠韦夐诗
作者：周弘正
朝代：南北朝

德星犹未动，真车讵肯来。
还草堂寻处士弟诗
作者：周弘正
朝代：南北朝

四时易荏苒，百龄倏将半。故老多零落，山僧尽凋散。宿树倒为查，旧水侵成岸。幽寻属令弟，依然归旧馆。感物自多伤，况乃春莺乱。
陇头送征客诗
作者：周弘正
朝代：南北朝

朝霜侵汉草，流沙度陇飞。一闻流水曲，行住两沾衣。
赋得荆轲诗
作者：周弘直
朝代：南北朝

荆卿欲报燕，衔恩弃百年。市中倾别酒，水上击离弦。匕首光凌日，长虹气烛天。留言与宋意，悲歌非自怜。
春夜醮五岳图文诗
作者：周弘让
朝代：南北朝

夜静琼筵谧，月出杏坛明。香烟百和吐，灯色九微清。五岳移龙驾，十洲回凤笙。目想灵人格，心属羽衣轻。蕙肴荐神享，桂醑达遥诚。熙然聊自得，挹酒念浮生。
留赠山中隐士诗
作者：周弘让
朝代：南北朝

行行访名岳，处处必留连。遂至一岩里，灌木上参天。忽见茅茨屋，暧暧有人烟。一士开门出，一士呼我前。相看不道姓，焉知隐与仙。
赋得长笛吐清气诗
作者：周弘让
朝代：南北朝

商声传后出，龙吟郁前吐。情断山阳舍，气咽平阳坞。胡骑争北归，偏知别乡苦。羁旅情易伤，零泪如交雨。
梁鞞舞歌三首 其一 明之君
作者：周舍
朝代：南北朝

赫矣明之君，我皇迈前古。机灵通日月，圣敬缔区宇。淮海无横波，文轨同一土。乐哉太平世，当歌复当舞。
梁鞞舞歌三首 其三 明君曲
作者：周舍
朝代：南北朝

明君班五瑞，就日朝百王。充庭植鹭羽，钧天奏清商。本支同中岳，良臣安四方。盛明普日月，兆民乐未央。
梁鞞舞歌三首 其二 明主曲
作者：周舍
朝代：南北朝

圣主应图箓，天下咸所归。端扆临赤县，宸居法紫微。遐方奉正朔，外户辟重扉。我君延万寿，福祚长巍巍。
梁鞞舞歌三首·明之君
作者：周舍
朝代：南北朝

赫矣明之君，我皇迈前古。机灵通日月，圣敬缔区宇。淮海无横波，文轨同一土。乐哉太平世，当歌复当舞。圣主应图箓，天下咸所归。端扆临赤县，宸居法紫微。遐方奉正朔，外户辟重扉。我君延万寿，福祚长巍巍。明君班五瑞，就日朝百王。充庭植鹭羽，钧天奏清商。本支同中岳，良臣安四方。盛明普日月，兆民乐未央。
还田舍诗
作者：周舍
朝代：南北朝

薄游久已倦，归来多暇日。未凿武陵岩，先开仲长室。松篁日月长，蓬麻岁时密。心存野人趣，贵使容吾膝。况兹薄暮情，高秋正萧瑟。
鼎铭
作者：周舍
朝代：南北朝

天下宁康，异方同轨。九牧作贡，百司咸理。范金铸器，戒镇阶戺。波圆月镜，传之无已。
代陈庆之美人为咏诗
作者：姚翻
朝代：南北朝

临妆欲含涕，羞畏家人知。还代粉中絮，拥泪不听垂。
同郭侍郎采桑诗
作者：姚翻
朝代：南北朝

雁还高柳北，春归洛水南。日照茱萸领，风摇翡翠篸。桑间视欲暮，闺里遽饥蚕。相思君助取，相望妾那堪。
有期不至诗
作者：姚翻
朝代：南北朝

黄昏信使断，衔怨心凄凄。回灯向下榻，转面暗中啼。
梦见故人诗
作者：姚翻
朝代：南北朝

觉罢方知恨，人心定不同。谁能对角枕，长夜一边空。
羁谣
作者：孔仲智
朝代：南北朝

芳杜觞春酒，仿佛伤山时。徒歌不成乐，空以羁自悲。羁悲怀土心，遽复还山路。迨及春复时，无使春光暮。
赋得名都一何绮诗
作者：孔奂
朝代：南北朝

京洛信名都，佳丽拟蓬壶。九华凋玳瑁，百福上椒涂。黄金络騕袅，莲花装鹿卢。咸言仪服盛，无胜执金吾。
前缓声歌
作者：孔宁子
朝代：南北朝

供帐设玄宫，众仙胥□亚。照照二仪旷，雍容风云暇。北伐太行鼓，南整九疑驾。笙歌兴洛川，鸣箫起秦榭。钧天异三代，广乐非韶夏。满堂皆人灵，列筵必羽化。乌可循日留，兔自延月夜。弱水时一濯，扶桑聊暂舍。兆旬言履端，千龄□八蜡。
棹歌行
作者：孔宁子
朝代：南北朝

君子乐和节，品物待阳时。上位降繁祉，元已命水嬉。仓武戒桥梁，旄人树羽旗。高樯抗飞帆，羽盖翳华枝。佽飞激逸响，娟娥吐清辞。溯洄缅无分，欣流怆有思。仰瞻翳云缴，俯引沈泉丝。委羽漫通渚，鲜染中填坻。鹢鸟感江使，扬波骇冯夷。夕影虽已西，□□终无期。
相逢狭路间
作者：孔欣
朝代：南北朝

相逢狭路间，道狭正踟蹰。如何不群士，行吟戏路衢。辍步相与言，君行欲焉如。淳朴久已凋，荣利迭相驱。流落尚风波，人情我迁渝。势集堂必满，运去庭亦虚。竞趋尝不暇，谁肯眷桑枢。无为肆独往，只将困沦胥。未若及初九，携手归田庐。躬耕东山畔，乐道咏玄书。狭路安足游，方外可寄娱。
祠太庙
作者：孔欣
朝代：南北朝

束带从王事，结缨奉清祀。肃肃禁闱内，翳然绝尘轨。峨峨高堂上，层构郁云起。明发修荐享，矜悚不遑止。罄折阶廊间，栖栖常靡已。
置酒高堂上
作者：孔欣
朝代：南北朝

置酒宴友生，高会临疏棂。芳俎列嘉肴，山罍满春青。广乐充堂宇，丝竹横两楹。邯郸有名倡，承间奏新声。八音何寥亮，四座同欢情。举觞发湛露，衔杯咏鹿鸣。觞谣可相娱，扬解意何荣。顾欢来义士，畅哉矫天诚。朝日不夕盛，川流常宵征。生犹悬水溜，死若波澜停。当年贵得意，何能竞虚名。
征虏亭祖王少傅
作者：孔法生
朝代：南北朝

昔人鉴殆辱，解绂扬归舲。真感属神虑，高兴袭天情。
往虎窟山寺诗
作者：孔焘
朝代：南北朝

圣情想区外，脂驾出西南。前驱闻凤管，后乘跃龙骖。爰游非逸豫，幽谷有灵龛。兼觌息心者，宴坐临清潭。禅食宁须稼，云衣不待蚕。苹荇缘涧壑，萝葛蔓松楠。莺林响初转，春畦药欲含。惑心随教遣，法味与恩覃。庶凭八解力，永灭六尘贪。
旦发青林诗
作者：孔稚圭
朝代：南北朝

孤征越清江，游子悲路长。二旬倏已满，三千眇未央。草杂今古色，岩留冬夏霜。寄怀中山旧，举酒莫相忘。
游太平山诗
作者：孔稚圭
朝代：南北朝

石险天貌分，林交日容缺。阴涧落春荣，寒岩留夏雪。
白马篇
作者：孔稚圭
朝代：南北朝

骥子局且鸣，铁阵与云平。汉家嫖姚将，驰突匈奴庭。少年斗猛气，怒发为君征。雄戟摩白日，长剑断流星。早出飞狐塞，晚泊楼烦城。虏骑四山合，胡尘千里惊。嘶笳振地响，吹角沸天声。左碎呼韩阵，右破休屠兵。横行绝漠表，饮马瀚海清。陇树枯无色，沙草不常青。勒石燕然道，凯归长安亭。县官知我健，四海谁不倾。但使强胡灭，何须甲第成。当今丈夫志，独为上古英。
酬张长史诗
作者：孔稚圭
朝代：南北朝

同贫清风馆，共素白云室。
旦发青林诗
作者：孔稚珪
朝代：南北朝

孤征越清江。
游子悲路长。
二旬倐已湛。
三千眇未央。
草杂今古色。
岩留冬夏霜。
寄怀中山旧。
举酒莫相忘。
游太平山诗
作者：孔稚珪
朝代：南北朝

石险天貌分。
林交日容缺。
阴涧落春荣。
寒岩留夏雪。
白纻歌
作者：孔稚珪
朝代：南北朝

山虚钟磬彻。
白马篇
作者：孔稚珪
朝代：南北朝

白马金具装，横行辽水傍。
问是谁家子，宿卫羽林郎。
文犀六属铠，宝剑七星光。
山虚弓响彻，地迥角声长。
宛河推勇气，陇蜀擅威强。
轮台受降虏，高阙翦名王。
射熊入飞观，校猎下长杨。
英名欺卫、霍，智策蔑平、良。
岛夷时失礼，卉服犯边疆。
〖征〗兵〖集〗蓟北，轻骑出渔阳。
集军随日晕，挑战逐星芒。
阵移龙势动，营开虎翼张。
冲冠入死地，攘臂越金汤。
尘飞战鼓急，风交征旆扬。
转斗平华地，追奔扫带方。
本持身许国，况复武力彰。
会令千载后，流誉满旗常。
白马篇
作者：孔稚珪
朝代：南北朝

骥子局且鸣。
铁阵与云平。
汉家嫖姚将。
驰突匈奴庭。
少年鬬猛气。
怒发为君征。
雄戟摩白日。
长刚断流星。
早出飞狐塞。
晚泊楼烦城。
虏骑四山合。
胡尘千里惊。
嘶笳振地响。
吹角沸天声。
左碎呼韩阵。
右破休屠兵。
横行绝漠表。
饮马瀚海清。
陇树枯无色。
沙草不常青。
勒石燕然道。
凯归长安亭。
县官知我健。
四海谁不倾。
但使强胡灭。
何须甲第成。
当今丈夫志。
独为上古英。
酬张长史诗
作者：孔稚珪
朝代：南北朝

同贫清风馆。
共素白云室。
奉和湘东王教班婕妤诗
作者：孔翁归
朝代：南北朝

长门与长信，日暮九重空。雷声听隐隐，车响绝珑珑。恩光随妙舞，团扇逐秋风。铅华谁不慕，人意自难终。
和陈主咏镜诗
作者：孔范
朝代：南北朝

虎贲愁兴日，龙镜览颜时。怀恩未得报，空叹发如丝。
赋得白云抱幽石诗
作者：孔范
朝代：南北朝

白云浮远盖，飘飘绕石飞。带莲萦锦色，拂镜下仙衣。阵结香炉隐，罗成玉女微。能感荆王梦，阳台杂雨归。
和六府诗
作者：孔鱼
朝代：南北朝

金门朱轨躅，吾子盛簪裾。木舌无时用，萍流复在余。水乡访松石，兰泽侣樵渔。火洲方可至，地肺即为居。土牛自知止，贞心达毁誉。谷稼有时隙，乘植望白榆。
答何郎诗
作者：孙擢
朝代：南北朝

幽居少怡乐，坐静对嘉林。晚花犹结子，新竹未成阴。夫君阻清切，可望不可寻。处处多谖草，赖此慰人心。
咏日应赵王教诗
作者：孟康
朝代：南北朝

金乌升晓气，玉槛漾晨曦。先泛扶桑海，返照若华池。洛浦全开镜，衡山半隐规。相欢承爱景，共惜寸阴移。
从军行
作者：宇文招
朝代：南北朝

辽东烽火照甘泉，蓟北亭障接燕然。水冻菖蒲未生节，关寒榆荚不成钱。
和王褒咏摘花
作者：宇文毓
朝代：南北朝

玉椀承花落，花落椀中芳。酒浮花不没，花含酒更香。
和王褒咏摘花
作者：宇文毓
朝代：南北朝
体裁：古风

玉碗承花落，花落碗中芳。酒浮花不没，花含酒更香。
贻韦居士诗
作者：宇文毓
朝代：南北朝

六爻贞遁世，三辰光少微。颍阳去犹远，沧洲遂不归。风动秋兰佩，香飘莲叶衣。坐石窥仙洞，乘槎下钓矶。岭松千仞直，岩泉百丈飞。聊登平乐观，遥想首阳薇。傥能同四隐，来参余万机。
过旧宫诗
作者：宇文毓
朝代：南北朝

玉烛调秋气，金舆历旧宫。还如过白水，更似入新丰。秋潭渍晚菊，寒井落疏桐。举杯延故老，今闻歌大风。
歌
作者：宇文赟
朝代：南北朝

自知身命促，把烛夜行游。
至渭源诗
作者：宇文逌
朝代：南北朝

源渭奔禹穴，轻澜起客亭。浅浅满涧响，荡荡竟川鸣。潘生称运石，冯子听波声。斜去临天半，横来对始平。合流应不杂，方知性本清。
赠张始均诗
作者：宋道玙
朝代：南北朝

子深怀璧忧，余有当门病。
别萧咨议
作者：宗夬
朝代：南北朝

别酒正参差，乖情将陆离。怅焉临桂苑，悯默瞻华池。轻云流惠采，时雨乱清漪。眇眇追兰径，悠悠结芳枝。眷言终何托，心寄方在斯。
荆州乐三首
作者：宗夬
朝代：南北朝

迢递楼雉悬，参差台亲杂。城阙自相望，云霞纷飒沓。章华游猎去，纪郢从禽归。溶溶紫烟合，郁郁红尘飞。朝发江津路，暮宿灵溪道。平衢广且直，长杨郁袅袅。
荆州乐三首·其一
作者：宗夬
朝代：南北朝

迢递楼雉悬，参差台亲杂。城阙自相望，云霞纷飒沓。
荆州乐三首·其三
作者：宗夬
朝代：南北朝

朝发江津路，暮宿灵溪道。平衢广且直，长杨郁袅袅。
荆州乐三首·其二
作者：宗夬
朝代：南北朝

章华游猎去，纪郢从禽归。溶溶紫烟合，郁郁红尘飞。
遥夜吟
作者：宗夬
朝代：南北朝

遥夜复遥夜，遥夜忧未歇。坐对风动帷，卧见云间月。
和岁首寒望诗
作者：宗懔
朝代：南北朝

旅骑出平原，钲铙遍野喧。接里开都邑，连车驻小门。稻车回故坞，猎马转新村。古碑空戴石，山龛未上幡。所言春不至，未有桃花源。
早春诗
作者：宗懔
朝代：南北朝

昨暝春风起，今朝春气来。莺鸣一两啭，花树数重开。散粉成初蝶，剪彩作新梅。游客伤千里，无暇上高台。
春望诗
作者：宗懔
朝代：南北朝

日暮春台望，徙倚爱馀光。都尉新移枣，司空始种杨。一枝犹桂馥，十步有兰香。望望无萱草，忘忧竟不忘。
麟趾殿咏新井诗
作者：宗懔
朝代：南北朝

当为醴泉出，先令浪井开。铜新九龙殿，石胜凌云台。
登半石山诗
作者：宗炳
朝代：南北朝

清晨陟阻崖，气志洞萧洒。嶰谷崩地幽，穷石凌天委。长松列竦肃，万树巉岩诡。上施神农萝，下凝尧时髓。
登白鸟山诗
作者：宗炳
朝代：南北朝

我徂白鸟山，因名感昔拟。仰升数百仞，俯览眇千里。杲杲群木分，岌岌众峦起。
登渭桥诗
作者：宗羁
朝代：南北朝

仲山朝饮马，还坐渭桥中。南瞻临别馆，北望尽离宫。四面衣裾合，三条冠盖通。兰香想和季，云起忆成公。圯上相知早，鸡鸣幸共同。
赠高允诗
作者：宗钦
朝代：南北朝

嵬峨恒岭，滉瀁沧溟。山挺其和，水耀其精。启兹令族，应期诞生。华冠众彦，伟迈群英。于穆吾子，含贞藉茂。如彼松竹，陵霜擢秀。味老思冲，玩易体复。戢翼九皋，声溢宇宙。我皇龙兴，重离叠映。刚德外彰，柔明内镜。乾象奄气，坤厚山竞。风无殊音，俗无异径。经纬曰文，著述曰史。斟酌九流，错综幽旨。帝用詶咨，明发虚拟。广辟四门，披延髦士。尔应其求，翰飞东观。口吐琼音，手挥霄翰。弹毫珠零，落纸锦粲。坟无凝割，典无滞泮。山降则谦，含柔为信。林崇日渐，明外斯进。有邈夫子，兼兹四慎。弱而难胜，通而不峻。南董邈矣，史功不申。固倾佞窦，雄秽美新。迁以陵腐，邕由卓泯。时无逸勒，路盈摧轮。尹佚谟周，孔明述鲁。抑扬群致，宪章三五。昂昂高生，纂我遐武。勿谓古今，违规易矩。自昔索居，沈沦西藩。风马既殊，标榜莫缘。开通有运，暗遇当年。披衿暂面，定交一言。咨疑秘省，访滞京都。水镜叔度，洗吝田苏。望仪神婉，即象心虚。悟言礼乐，探赜诗书。履霜悼迁，抚节感变。嗟我年迈，迅逾激电。进乏由赐，退非回宪。素发掩玄，枯颜落茜。文以会友，友由知己。诗以明言，言以通理。盼坎迷流，觌艮暗止。庶尔虬光，回鳞曲水。
赠高允诗
作者：宗钦
朝代：南北朝
体裁：四言诗

嵬峨恒岭，滉瀁沧溟。山挺其和，水耀其精。启兹令族，应期诞生。华冠众彦，伟迈群英。（一章）于穆吾子，含贞藉茂。如彼松竹，陵霜擢秀。味老思冲，玩易体复。戢翼九皋，声溢宇宙。（二章）我皇龙兴，重离叠映。刚德外彰，柔明内镜。乾象奄气，坤厚山竞。风无殊音，俗无异径。（三章）经纬曰文，著述曰史。斟酌九流，错综幽旨。帝用詶咨，明发虚拟。广辟四门，披延髦士。（四章）尔应其求，翰飞东观。口吐琼音，手挥霄翰。弹毫珠零，落纸锦粲。坟无凝割，典无滞泮。（五章）山降则谦，含柔为信。林崇日渐，明外斯进。有邈夫子，兼兹四慎。弱而难胜，通而不峻。（六章）南董邈矣，史功不申。固倾佞窦，雄秽美新。迁以陵腐，邕由卓泯。时无逸勒，路盈摧轮。（七章）尹佚谟周，孔明述鲁。抑扬群致，宪章三五。昂昂高生，纂我遐武。勿谓古今，违规易矩。（八章）自昔索居，沈沦西藩。风马既殊，标榜莫缘。开通有运，暗遇当年。披衿暂面，定交一言。（九章）咨疑秘省，访滞京都。水镜叔度，洗吝田苏。望仪神婉，即象心虚。悟言礼乐，探赜诗书。（十章）履霜悼迁，抚节感变。嗟我年迈，迅逾激电。进乏由赐，退非回宪。素发掩玄，枯颜落茜。（十一章）文以会友，友由知己。诗以明言，言以通理。盼坎迷流，觌艮暗止。庶尔虬光，回鳞曲水。（十二章）
饮马长城窟
作者：尚法师
朝代：南北朝

长城征马度，横行且劳群。入冰穿冻水，饮浪聚流文。澄鞍如渍月，照景若流云。别有长松气，自解逐将军。
乌栖曲
作者：岑之敬
朝代：南北朝

骢马直去没浮云，河渡冰开两岸分。鸟藏日暗行人息，空栖只影长相忆。明月二八照花新，当垆十五晚留宾。
对酒
作者：岑之敬
朝代：南北朝

色映临池竹，香浮满砌兰。舒文泛玉碗，漾蚁溢金盘。箫曲随鸾易，笳声出塞难。唯有将军酒，川上可除寒。
折杨柳
作者：岑之敬
朝代：南北朝

将军始见知，细柳绕营垂。悬丝拂城转，飞絮上宫吹。塞门交度叶，谷口暗横枝。曲成攀折处，唯言怨别离。
洛阳道
作者：岑之敬
朝代：南北朝

喧喧洛水滨，郁郁小平津。路傍桃李节，陌上采桑春。聚车看卫玠，连手望安仁。复有能留客，莫愁娇态新。
五月五日诗
作者：崔巨伦
朝代：南北朝

五月五日时，天气已大热。狗便呀欲死，牛复吐出舌。
咏宝剑诗
作者：崔鸿
朝代：南北朝

宝剑出昆吾，龟龙夹采珠。五精初献术，千户竟论都。匣气冲牛斗，山形转鹿卢。欲知天下贵，持此问风胡。
赞四君诗四首
作者：常景
朝代：南北朝

长卿有艳才，直至不群性。郁若春烟举，皎如秋月映。游梁虽好仁，仕汉常称病。清贞非我事，穷达委天命。王子挺秀质，逸气干青云。明珠既绝俗，白鹄信惊群。才世苟不合，遇否途自分。空枉碧鸡命，徒献金马文。严君情沈静，立志明霜雪。味道综微言，端蓍演妙说。才屈罗仲口，位结李强舌。素尚迈金贞，清标陵玉彻。蜀江导清流，扬子挹馀休。含光绝后彦，覃思邈前修。世轻久不赏，玄谈物无求。当途谢权宠，置酒得闲游。
赞四君诗四首·其一
作者：常景
朝代：南北朝

长卿有艳才，直至不群性。郁若春烟举，皎如秋月映。游梁虽好仁，仕汉常称病。清贞非我事，穷达委天命。
赞四君诗四首·其三
作者：常景
朝代：南北朝

严君情沈静，立志明霜雪。味道综微言，端蓍演妙说。才屈罗仲口，位结李强舌。素尚迈金贞，清标陵玉彻。
赞四君诗四首·其二
作者：常景
朝代：南北朝

王子挺秀质，逸气干青云。明珠既绝俗，白鹄信惊群。才世苟不合，遇否途自分。空枉碧鸡命，徒献金马文。
赞四君诗四首·其四
作者：常景
朝代：南北朝

蜀江导清流，扬子挹馀休。含光绝后彦，覃思邈前修。世轻久不赏，玄谈物无求。当途谢权宠，置酒得闲游。
夜梦还家诗
作者：庾丹
朝代：南北朝

归飞梦所忆，共子汲寒浆。铜瓶素丝绠，绮井白银床。雀出丰茸树，虫飞玳瑁梁。离人不相见，争忍对春光。
秋闺有望诗
作者：庾丹
朝代：南北朝

耿耿横天汉，飘飘出岫云。月斜树倒影，风至水回文。已泣机中妇，复悲堂上君。罗襦晓长襞，翠被夜徒薰。空汲银床井，谁缝金缕裙。所思竟不至，持酒清夜分。
咏柿诗
作者：庾仲容
朝代：南北朝

发叶临层槛，翻英糅花药。风生树影移，露重新枝弱。苑朱正葱翠，梁乌未销铄。
七夕诗
作者：庾信
朝代：南北朝

牵牛遥映水。
织女正登车。
星桥通汉使。
机石逐仙槎。
隔河相望近。
经秋离别赊。
愁将今夕恨。
复着明年花。
七夕诗
作者：庾信
朝代：南北朝

牵牛遥映水，织女正登车。星桥通汉使，机石逐仙槎。隔河相望近，经秋离别赊。愁将今夕恨，复著明年花。
上益州上柱国赵王诗·二
作者：庾信
朝代：南北朝

寂寞岁阴穷。
苍茫云貌同。
鹤毛飘乱雪。
车毂转飞蓬。
鴈归知向暖。
鸟巢解背风。
寒沙两岸白。
猎火一山红。
愿想悬鹑弊。
时嗟陋巷空。
上益州上柱国赵王诗二首
作者：庾信
朝代：南北朝

铜梁影棠树，石镜写褰帷。两江如渍锦，双峰似画眉。穿荷低晚盖，衰柳挂残丝。风流盛儒雅，泉涌富文词。无因同子淑，暂得侍临淄。寂寞岁阴穷，苍茫云貌同。鹤毛飘乱雪，车毂转飞蓬。雁归知向暖，鸟巢解背风。寒沙两岸白，猎火一山红。愿想悬鹑弊，时嗟陋巷空。
上益州上柱国赵王诗二首·其一
作者：庾信
朝代：南北朝

铜梁影棠树，石镜写褰帷。两江如渍锦，双峰似画眉。穿荷低晚盖，衰柳挂残丝。风流盛儒雅，泉涌富文词。无因同子淑，暂得侍临淄。
上益州上柱国赵王诗二首·其二
作者：庾信
朝代：南北朝

寂寞岁阴穷，苍茫云貌同。鹤毛飘乱雪，车毂转飞蓬。雁归知向暖，鸟巢解背风。寒沙两岸白，猎火一山红。愿想悬鹑弊，时嗟陋巷空。
乌夜啼
作者：庾信
朝代：南北朝

促柱繁弦非子夜，歌声舞态异前溪。御史府中何处宿，洛阳城头那得栖。弹琴蜀郡卓家女，织锦秦川窦氏妻。讵不自惊长泪落，到头啼乌恒夜啼。
乌夜啼
作者：庾信
朝代：南北朝

桂树悬知远。风竿讵肯低。独怜明月夜。孤飞犹未栖。虎贲谁见惜。御史讵相携。虽言入弦管。终是曲中啼。
乌夜啼
作者：庾信
朝代：南北朝

桂树悬知远，风竿讵肯低。独怜明月夜，孤飞犹未栖。虎贲谁见惜，御史讵相携。虽言入弦管，终是曲中啼。
从驾观讲武诗
作者：庾信
朝代：南北朝

校战出长杨。
兵栏入鬬场。
置阵横云起。
开营鴈翼张。
门嫌磁石碍。
马畏铁菱伤。
龙渊触牛斗。
繁弱骇天狼。
落星奔骥騄。
浮云上骕骦。
急风吹战鼓。
高尘拥贝装。
骇猿时落木。
惊鸿屡断行。
树寒条更直。
山枯菊转芳。
豹略推全胜。
龙图揖所长。
小臣欣寓目。
还知奉会昌。
从驾观讲武诗
作者：庾信
朝代：南北朝

校战出长杨，兵栏入斗场。置阵横云起，开营雁翼张。门嫌磁石碍，马畏铁菱伤。龙渊触牛斗，繁弱骇天狼。落星奔骥騄，浮云上骕骦。急风吹战鼓，高尘拥贝装。骇猿时落木，惊鸿屡断行。树寒条更直，山枯菊转芳。豹略推全胜，龙图揖所长。小臣欣寓目，还知奉会昌。
仙山诗一
作者：庾信
朝代：南北朝

金灶新和药。银台旧聚神。相看但莫怯。先师应识人。
仙山诗二
作者：庾信
朝代：南北朝

石软如香飰。铅销似熟银。蓬莱暂近别。海水遂成尘。
仙山诗二首
作者：庾信
朝代：南北朝

金灶新和药，银台旧聚神。相看但莫怯，先师应识人。石软如香饭，铅销似熟银。蓬莱暂近别，海水遂成尘。
仙山诗二首·其一
作者：庾信
朝代：南北朝

金灶新和药，银台旧聚神。相看但莫怯，先师应识人。
仙山诗二首·其二
作者：庾信
朝代：南北朝

石软如香饭，铅销似熟银。蓬莱暂近别，海水遂成尘。
代人伤往诗一
作者：庾信
朝代：南北朝

青田松上一黄鹤。相思树下两鸳鸯。无事交渠更相失。不及从来莫作双。
代人伤往诗二
作者：庾信
朝代：南北朝

杂树本唯金谷苑。诸花旧满洛阳城。正是古来歌舞处。今日看时无地行。
代人伤往诗二首
作者：庾信
朝代：南北朝

青田松上一黄鹤，相思树下两鸳鸯。无事交渠更相失，不及从来莫作双。杂树本唯金谷苑，诸花旧满洛阳城。正是古来歌舞处，今日看时无地行。
代人伤往诗二首·其一
作者：庾信
朝代：南北朝

青田松上一黄鹤，相思树下两鸳鸯。无事交渠更相失，不及从来莫作双。
代人伤往诗二首·其二
作者：庾信
朝代：南北朝

杂树本唯金谷苑，诸花旧满洛阳城。正是古来歌舞处，今日看时无地行。
仰和何仆射还宅怀故诗
作者：庾信
朝代：南北朝

紫阁旦朝罢，中台夕奏稀。无复千金笑，徒劳五日归。步檐朝未扫，兰房昼掩扉。菭生理曲处，网积回文机。故瑟馀弦断，歌梁秋燕飞。朝云虽可望，夜帐定难依。愿凭甘露入，方假慧灯辉。宁知洛城晚，还泪独沾衣。
仰和何仆射还宅故诗
作者：庾信
朝代：南北朝

紫阁旦朝罢。中台夕奏稀。无复千金笑。徒劳五日归。步檐朝未扫。兰房昼掩扉。菭生理曲处。网积回文机。故瑟余弦断。歌梁秋燕飞。朝云虽可望。夜帐定难依。愿凭甘露入。方假慧灯辉。宁知洛城晚。还泪独沾衣。
任洛州酬薛文学见赠别诗
作者：庾信
朝代：南北朝

子居河之曲。英彦本连踪。盐形或变虎。鼎气乍成龙。若人承载德。宫墙定数重。五衢开辩路。四照起文烽。曰余滥推毂。民愿始天从。上洛分都尉。弘农开附庸。羊肠连九阪。熊耳对双峯。白石仙人芋。青林隐士松。北梁送孙楚。西堤别葛龚。故人倘书札。黎阳土足封。
任洛州酬薛文学见赠别诗
作者：庾信
朝代：南北朝

子居河之曲，英彦本连踪。盐形或变虎，鼎气乍成龙。若人承载德，宫墙定数重。五衢开辩路，四照起文烽。曰余滥推毂，民愿始天从。上洛分都尉，弘农开附庸。羊肠连九阪，熊耳对双峰。白石仙人芋，青林隐士松。北梁送孙楚，西堤别葛龚。故人倘书札，黎阳土足封。
伏闻游猎诗
作者：庾信
朝代：南北朝

虞旗喜旦晴。
猎马向山横。
石关鱼贯上。
山梁鴈翅行。
雪平寻兔迹。
林藂听雉声。
马嘶山谷响。
弓寒桑柘鸣。
闻弦鸟自落。
望火兽空惊。
无风树即正。
不冻水还平。
谁知茂陵下。
愿入雎阳城。
伏闻游猎诗
作者：庾信
朝代：南北朝

虞旗喜旦晴，猎马向山横。石关鱼贯上，山梁雁翅行。雪平寻兔迹，林丛听雉声。马嘶山谷响，弓寒桑柘鸣。闻弦鸟自落，望火兽空惊。无风树即正，不冻水还平。谁知茂陵下，愿入雎阳城。
伤往诗一
作者：庾信
朝代：南北朝

见月长垂泪。看花定敛眉。从今一别后。知作几年悲。
伤往诗二
作者：庾信
朝代：南北朝

镜尘言苦厚。虫丝定几重。还是临窗月。今秋逈照松。
伤往诗二首
作者：庾信
朝代：南北朝

见月长垂泪，看花定敛眉。从今一别后，知作几年悲。镜尘言苦厚，虫丝定几重。还是临窗月，今秋迥照松。
伤往诗二首·其一
作者：庾信
朝代：南北朝

见月长垂泪，看花定敛眉。从今一别后，知作几年悲。
伤往诗二首·其二
作者：庾信
朝代：南北朝

镜尘言苦厚，虫丝定几重。还是临窗月，今秋迥照松。
伤王司徒褒诗
作者：庾信
朝代：南北朝

昔闻王子晋。轻举逐神仙。谓言君积善。还得嗣前贤。四海皆流寓。非为独播迁。岂意中台坼。君当风烛前。自君钟鼎族。江东三百年。宝刀仍世载。琱戈本旧传。绿绂纡槐绶。黄金饰侍蝉。地建忠臣国。家开孝子泉。自能枯木润。足得流水圆。以君承祖武。诸侯无间然。青衿已对日。童子即论天。颍阴珠玉丽。河阳脂粉妍。名高六国共。价重十城连。辩足观秋水。文堪题马鞭。回鸾抱书字。别鹤绕琴弦。拥旄裁甸服。垂帷非被边。静亭空系马。闲烽直起烟。不废披书案。无妨坐钓船。茂陵忽多病。淮阳实未痊。侍医逾默默。神理遂绵绵。永别张平子。长埋王仲宣。柏谷移松树。阳陵买墓田。陜路秋风起。寒堂已飒焉。丘杨一摇落。山火实时燃。昔了人所羡。今为人所怜。世途旦复旦。人情玄又玄。故人伤此别。留恨满秦川。定名于此定。全德以斯全。唯有山阳笛。凄余思旧篇。
伤王司徒褒诗
作者：庾信
朝代：南北朝

昔闻王子晋，轻举逐神仙。谓言君积善，还得嗣前贤。四海皆流寓，非为独播迁。岂意中台坼，君当风烛前。自君钟鼎族，江东三百年。宝刀仍世载，雕戈本旧传。绿绂纡槐绶，黄金饰侍蝉。地建忠臣国，家开孝子泉。自能枯木润，足得流水圆。以君承祖武，诸侯无间然。青衿已对日，童子即论天。颍阴珠玉丽，河阳脂粉妍。名高六国共，价重十城连。辩足观秋水，文堪题马鞭。回鸾抱书字，别鹤绕琴弦。拥旄裁甸服，垂帷非被边。静亭空系马，闲烽直起烟。不废披书案，无妨坐钓船。茂陵忽多病，淮阳实未痊。侍医逾默默，神理遂绵绵。永别张平子，长埋王仲宣。柏谷移松树，阳陵买墓田。狭路秋风起，寒堂已飒焉。丘杨一摇落，山火即时燃。昔为人所羡，今为人所怜。世途旦复旦，人情玄又玄。故人伤此别，留恨满秦川。定名于此定，全德以斯全。唯有山阳笛，凄余思旧篇。
侍从徐国公殿下军行诗
作者：庾信
朝代：南北朝

八风占阵气。六甲候兵韬。置府仍张幕。麾军即秉旄。长旗临广武。烽火照成皐。巡寒重挟纩。酌水胜单醪。阵后云逾直。兵深星转高。电焰驱龙马。山精镂宝刀。塞逈翻榆叶。关寒落鴈毛。既得从神武。何须念久劳。
侍从徐国公殿下军行诗
作者：庾信
朝代：南北朝

八风占阵气，六甲候兵韬。置府仍张幕，麾军即秉旄。长旗临广武，烽火照成皋。巡寒重挟纩，酌水胜单醪。阵后云逾直，兵深星转高。电燄驱龙马，山精镂宝刀。塞迥翻榆叶，关寒落雁毛。既得从神武，何须念久劳。
入彭城馆诗
作者：庾信
朝代：南北朝

襄君前建国。
项氏昔棱威。
鶃飞伤楚战。
鸡鸣悲汉围。
年代殊氓俗。
风云更盛衰。
水流浮磬动。
山喧双翟飞。
夏余花欲尽。
秋近燕将稀。
槐庭垂绿穗。
莲浦落红衣。
徒知日云暮。
不见舞雩归。
入彭城馆诗
作者：庾信
朝代：南北朝

襄君前建国，项氏昔棱威。鹢飞伤楚战，鸡鸣悲汉围。年代殊氓俗，风云更盛衰。水流浮磬动，山喧双翟飞。夏馀花欲尽，秋近燕将稀。槐庭垂绿穗，莲浦落红衣。徒知日云暮，不见舞雩归。
入道士馆诗
作者：庾信
朝代：南北朝

金华开八景。玉洞上三危。云袍白鹤度。风管凤凰吹。野衣缝蕙叶。山巾篸笋皮。何必淮南馆。淹留攀桂枝。
入道士馆诗
作者：庾信
朝代：南北朝

金华开八景，玉洞上三危。云袍白鹤度，风管凤凰吹。野衣缝蕙叶，山巾篸笋皮。何必淮南馆，淹留攀桂枝。
冬狩行四韵连句应诏诗
作者：庾信
朝代：南北朝

三川羽檄驰。六郡良家选。观兵细柳城。校猎长杨苑。惊雉逐鹰飞。腾猿看箭转。鸣笳河曲还。犹忆南皮返。
冬狩行四韵连句应诏诗
作者：庾信
朝代：南北朝

三川羽檄驰，六郡良家选。观兵细柳城，校猎长杨苑。惊雉逐鹰飞，腾猿看箭转。鸣笳河曲还，犹忆南皮返。
出自蓟北门行
作者：庾信
朝代：南北朝

蓟门还北望。
役役尽伤情。
关山连汉月。
陇水向秦城。
笳寒芦叶脆。
弓冻纻弦鸣。
梅林能止渴。
复姓可防兵。
将军朝挑战。
都护夜巡营。
燕山犹有石。
须勒几人名。
出自蓟北门行
作者：庾信
朝代：南北朝

蓟门还北望，役役尽伤情。关山连汉月，陇水向秦城。笳寒芦叶脆，弓冻纻弦鸣。梅林能止渴，复姓可防兵。将军朝挑战，都护夜巡营。燕山犹有石，须勒几人名。
别周尚书弘正诗
作者：庾信
朝代：南北朝

扶风石桥北。函谷故关前。此中一分手。相逢知几年。黄鹄一反顾。徘徊应怆然。自知悲不已。徒劳减瑟弦。
别周尚书弘正诗
作者：庾信
朝代：南北朝

扶风石桥北，函谷故关前。此中一分手，相逢知几年。黄鹄一反顾，徘徊应怆然。自知悲不已，徒劳减瑟弦。
别庾七入蜀诗
作者：庾信
朝代：南北朝

峻岭拂阳乌。长城连蜀都。石铭悬剑壁。沙洲聚阵图。山长半股断。树古半心枯。由来兄弟别。共念一荆株。
别庾七入蜀诗
作者：庾信
朝代：南北朝

峻岭拂阳乌，长城连蜀都。石铭悬剑壁，沙洲聚阵图。山长半股断，树古半心枯。由来兄弟别，共念一荆株。
别张洗马枢诗
作者：庾信
朝代：南北朝

别席惨无言。离悲两相顾。君登苏武桥。我见杨朱路。关山负雪行。河水乘冰渡。愿子着朱鸢。知余在玄菟。
别张洗马枢诗
作者：庾信
朝代：南北朝

别席惨无言，离悲两相顾。君登苏武桥，我见杨朱路。关山负雪行，河水乘冰渡。愿子著朱鸢，知余在玄菟。
北园射堂新成诗
作者：庾信
朝代：南北朝

轩台聊可习，仙的不难登。转箭初调筈，横弓先望堋。惊心一雁落，连臂两猿腾。直知王济巧，谁觉魏舒能。空心不死树，无叶未枯藤。择贤方至此，传卮欣得朋。
北园新斋成应赵王教诗
作者：庾信
朝代：南北朝

虹枌跂鸟翼，山节拱兰枝。画梁云气绕，彫窗玉女窥。月悬唯返照，莲开长倒垂。盘根纽坏石，行雨暴浇池。长藤连格徙，高树带巢移。鸟声唯杂曲，花风直乱吹。白虎题书观，玄熊帖射皮。文弦入舞曲，月扇掩歌儿。玉节调笙管，金船代酒卮。若论曹子建，天人本共知。
卧疾穷愁诗
作者：庾信
朝代：南北朝

危虑风霜积，穷愁岁月侵。留蛇常疾首，映弩屡惊心。稚川求药录，君平问卜林。野老时相访，山僧或见寻。有菊翻无酒，无弦则有琴。讵知长抱膝，独为梁父吟。
卫王赠桑落酒奉答诗
作者：庾信
朝代：南北朝

愁人坐狭斜。喜得送流霞。跂窗催酒熟。停杯待菊花。霜风乱飘叶。寒水细澄沙。高阳今日晚。应有接䍠斜。
卫王赠桑落酒奉答诗
作者：庾信
朝代：南北朝

愁人坐狭斜，喜得送流霞。跂窗催酒熟，停杯待菊花。霜风乱飘叶，寒水细澄沙。高阳今日晚，应有接䍦斜。
反命河朔始入武州诗
作者：庾信
朝代：南北朝

轻车初逐李。定远未随班。受诏祈连返。申威疎勒还。飞蓬损腰带。秋鬓落容颜。寄言旧相识。知余生入关。
反命河朔始入武州诗
作者：庾信
朝代：南北朝

轻车初逐李，定远未随班。受诏祈连返，申威疏勒还。飞蓬损腰带，秋鬓落容颜。寄言旧相识，知余生入关。
同会河阳公新造山池聊得寓目诗
作者：庾信
朝代：南北朝

横阶仍凿涧，对户即连峰。暗石疑藏虎，盘根似卧龙。沙洲聚乱荻，洞口碍横松。引泉恒数派，开岩即十重。北阁闻吹管，南邻听击钟。菊寒花正合，杯香酒绝浓。由来魏公子，今日始相逢。
同卢记室从军诗
作者：庾信
朝代：南北朝

《河图》论阵气，金匮辨星文。地中鸣鼓角，天上下将军。函犀恒七属，络铁本千群。飞梯聊度绛，合弩暂凌汾。寇阵先中断，妖营即两分。连烽对岭度，嘶马隔河闻。箭飞如疾雨，城崩似坏云。英王于此战，何用武安君。
同州还诗
作者：庾信
朝代：南北朝

赤岸绕新村，青城临绮门。范雎新入相，穰侯始出蕃。上林催猎响，河桥争渡喧。窜雉飞横涧，藏狐入断原。将军高宴晚，来过青竹园。
同颜大夫初晴诗
作者：庾信
朝代：南北朝

夕阳含水气，反景照河堤。湿花飞未远，阴云敛向低。燕燥还为石，龙残更是泥。香泉酌冷涧，小艇钓莲溪。但使心齐物，何愁物不齐。
听歌一绝诗
作者：庾信
朝代：南北朝

协律新教罢。河阳始学归。但令闻一曲。余声三日飞。
听歌一绝诗
作者：庾信
朝代：南北朝

协律新教罢，河阳始学归。但令闻一曲，馀声三日飞。
周五声调曲 变宫调 一
作者：庾信
朝代：南北朝

帝游光出震。
君明擅在离。
岩廊惟眷顾。
钦若尚无为。
龙穴非难附。
鸾巢欲可窥。
具茨应不远。
汾阳宁足随。
烝民播植重。
沟洫劬劳多。
桑林还注雨。
积石遂开河。
明征逢永命。
平秩值年和。
更有熏风曲。
方闻晨露歌。
周五声调曲 宫调曲 五
作者：庾信
朝代：南北朝

郁盘舒栋宇。
峥嵘侔大壮。
拱木诏林衡。
全模征梓匠。
千栌绮翼浮。
百栱长虹抗。
北去邯郸道。
南来偃师望。
龙首载文㮰。
云楣承武帐。
居者非求隘。
卑宫岂难尚。
壮丽天下观。
是以从萧相。
周五声调曲 征调曲 三
作者：庾信
朝代：南北朝

圣人千年始一生。
黄河千年始一清。
摄提以之而从纪。
玉烛于是而文明。
东南可以补地阙。
西北可以正天倾。
浮鼋则东海可厉。
运锸则南山可平。
众仙就朝于瑶水。
羣帝受享于明庭。
怀和则韎任并奏。
功烈则钟鼎俱铭。
周五声调曲 征调曲 五
作者：庾信
朝代：南北朝

纤纤不绝林薄成。
涓涓不止江河生。
事之毫髪无谓轻。
虑远防微乃不倾。
云官乃垂拱大君。
凤历唯钦明元首。
类上帝而禋六宗。
望山川而朝羣后。
地镜则山泽俱开。
河图则鱼龙合负。
我之天纲莫不该。
阊阖九关天门开。
卿相则风云玄感。
匡赞则星辰下来。
既兴室之三圣。
乃举唐朝之八才。
莘臣参谋于左相。
大老教政于中台。
其宜作则于明哲。
故无崇信于奸回。
周五声调曲 羽调曲 五
作者：庾信
朝代：南北朝

太上之有立德。
其次之谓立言。
树善滋于务本。
除恶穷于塞源。
冲深其智则厚。
昭明其道乃尊。
仁义之财不匮。
忠信之礼无繁。
动天无有不届。
唯时无幽不彻。
作德心逸日休。
作伪心劳日拙。
自非刚克掩义。
无所离于剿绝。
周五声调曲 角调曲 二
作者：庾信
朝代：南北朝

匡赞之士或从渔钓。
云雨之才乍叹幽谷。
寻芳者追深径之兰。
识韵者探穷山之竹。
克明其德贡以三事。
树之风声言于九牧。
协用五纪风若从事。
农用八政甘作其榖。
殊风共轨见之周南。
异亩同颖闻之康叔。
祁寒暑雨是无胥怨。
天覆云油滋焉渗漉。
幸无谢上古之淳人。
庶可以封之于比屋。
周五声调曲二十五首 变宫调二首 其六
作者：庾信
朝代：南北朝
体裁：古风

帝游光出震，君明擅在离。岩廊惟眷顾，钦若尚无为。龙穴非难附，鸾巢欲可窥。具茨应不远，汾阳宁足随。烝民播植重，沟洫劬劳多。桑林还注雨，积石遂开河。明徵逢永命，平秩值年和。更有薰风曲，方闻晨露歌。
周五声调曲二十五首 商调曲四首 其八
作者：庾信
朝代：南北朝
体裁：乐府曲辞

君以宫唱。宽大而谟明。臣以商应。闻义则可行。有熊为政。访道于容成。殷汤受命。委任于阿衡。忠其敬事。有罪不逃刑。诵其箴谏。言之无隐情。有刚有断。四方可以宁。既颂既雅。天下乃升平。专精一致。金石为之开。动其两心。妻子恩情乖。苟利社稷。无有不尽怀。昊天降佑。元首唯康哉。
周五声调曲二十五首 宫调曲五首 其一
作者：庾信
朝代：南北朝
体裁：古风

气离清浊割，元开天地分。三才初辨正，六位始成文。继天爰立长，安民乃树君。其明广如日，其泽厚如云。惟昔我文祖，拨乱拒讴歌。三分未抚运，八百不陵河。礼敷天下信，乐正神人和。风尘行息警，江海欲无波。
周五声调曲二十五首 徵调曲六首 其十四
作者：庾信
朝代：南北朝
体裁：古风

乾坤以含养覆载，日月以贞明照临。达人以四海为务，明君以百姓为心。水波澜者源必远，树扶疏者根必深。云雨取施无不洽，廊庙求才多所任。
周五声调曲二十五首 羽调曲五首 其二十
作者：庾信
朝代：南北朝
体裁：六言诗

树君所以牧人，立法所以静乱。首恶既其南巢，元凶于是北窜。居休气而四塞，在光华而两旦。是以雨施作解，是以风行惟涣。周之文武洪基，光宅天下文思。千载克圣咸熙，七百在我应期。实昊天有成命，惟四方其训之。
周五声调曲二十五首 羽调曲五首 其二十
作者：庾信
朝代：南北朝

树君所以牧人，立法所以静乱。首恶既其南巢，元凶于是北窜。居休气而四塞，在光华而两旦。是以雨施作解，是以风行惟涣。周之文武洪基，光宅天下文思。千载克圣咸熙，七百在我应期。实昊天有成命，惟四方其训之。运平后亲之俗，时乱先疏之雄。逾桂林而驱象，济弱水而承鸿。既浮干吕之气，还吹入律之风。钱则都内贯朽，仓则常平粟红。火中乃寒乃暑，年和一风一雨。听钟磬念封疆，闻笙竽思蓄聚。瑶琨筱簜既从，怪石铅松即序。长乐善马成厩，水衡黄金为府。百川乃宗巨海，众星是仰北辰。九州攸同禹迹，四海合德尧臣。朝阳栖于鸣凤，灵畤牧于般麟。云玉叶而五色，月金波而两轮。凉风迎时北狩，小暑戒节南巡。山无藏于紫玉，地不爱于黄银。虽南征而北怨，实西略而东宾。既永清于四海，终有庆于一人。定律零陵玉管，调钟始平铜尺。龙门之下孤桐，泗水之滨鸣石。河灵于是让圭，山精所以奉璧。涤九川而赋税，乘三危而纳锡。北里之禾六穗，江淮之茅三脊。可以玉检封禅，可以金绳探册。终永保于鸿名，足扬光于载籍。太上之有立德，其次之谓立言。树善滋于务本，除恶穷于塞源。冲深其智则厚，昭明其道乃尊。仁义之财不匮，忠信之礼无繁。动天无有不届，唯时无幽不彻。作德心逸日休，作伪心劳日拙。自非刚克掩义，无所离于剿绝。
周五声调曲二十五首 角调曲二首 其十二
作者：庾信
朝代：南北朝
体裁：古风

止戈见于绝辔之野，称伐闻于丹水之征。信义俱存乃先忘食，五材并用谁能去兵。虽圣人之大宝曰位，实天地之大德曰生。泾渭同流清浊异能，琴瑟并御雅郑殊声。扰扰烝人声教不一，茫茫禹迹车轨未并。志在四海而尚恭俭，心包宇宙而无骄盈。言而无文行之不远，义而无立勤则无成。恻隐其心训以慈惠，流宥其过哀矜典刑。
周五声调曲二十五首·宫调曲五首
作者：庾信
朝代：南北朝

气离清浊割，元开天地分。三才初辨正，六位始成文。继天爰立长，安民乃树君。其明广如日，其泽厚如云。惟昔我文祖，拨乱拒讴歌。三分未抚运，八百不陵河。礼敷天下信，乐正神人和。风尘行息警，江海欲无波。我皇承下武，革命在君临。应图当舜玉，嗣德受尧琴。沈首多推运，阳城有让心。就日先知远，观渊早见深。玄精实委御，苍正乃皆平。履端朝万国，年祥庆百灵。玉帛咸观礼，华戎各在庭。凤响中夷则，天文正玉衡。皇基自天保，万物乃由庚。握衡平地纪，观象正天枢。祺祥钟赤县，灵瑞炳皇都。更受昭华玉，还披兰叶图。金波来白兔，弱木下苍乌。玉斗调元协，金沙富国租。青丘还扰圃，丹穴更巢梧。安乐新成庆，长生百福符。明明九族序，穆穆四门宾。阴陵朝北附，蟠木引东臣。涧途求版筑，溪源取钓纶。多士归贤戚，维城属茂亲。贵位连南斗，高荣据北辰。迎时乃推策，司职且班神。日月之所照，霜露之所均。永从文轨一，长无外户人。郁盘舒栋宇，峥嵘侔大壮。拱木诏林衡，全模徵梓匠。千栌绮翼浮，百栱长虹抗。北去邯郸道，南来偃师望。龙首载文㮰，云楣承武帐。居者非求隘，卑宫岂难尚。壮丽天下观，是以从萧相。帝游光出震，君明擅在离。岩廊惟眷顾，钦若尚无为。龙穴非难附，鸾巢欲可窥。具茨应不远，汾阳宁足随。烝民播植重，沟洫劬劳多。桑林还注雨，积石遂开河。明徵逢永命，平秩值年和。更有薰风曲，方闻晨露歌。移风广轩历，崇德盛唐年。成文兴大雅，出豫动钧天。黄钟六律正，阊阖八风宣。孤竹调阳管，空桑节雅弦。舞林鸾更下，歌山凤欲前。闻音能辨俗，听曲乃思贤。感物观治乱，心恒防未然。君子得其道，大平何有焉。止戈见于绝辔之野，称伐闻于丹水之征。信义俱存乃先忘食，五材并用谁能去兵。虽圣人之大宝曰位，实天地之大德曰生。泾渭同流清浊异能，琴瑟并御雅郑殊声。扰扰烝人声教不一，茫茫禹迹车轨未并。志在四海而尚恭俭，心包宇宙而无骄盈。言而无文行之不远，义而无立勤则无成。恻隐其心训以慈惠，流宥其过哀矜典刑。匡赞之士或从渔钓，云雨之才乍叹幽谷。寻芳者追深径之兰，识韵者探穷山之竹。克明其德贡以三事，树之风声言于九牧。协用五纪风若从事，农用八政甘作其谷。殊风共轨见之周南，异亩同颖闻之康叔。祁寒暑雨是无胥怨，天覆云油滋焉渗漉。幸无谢上古之淳人，庶可以封之于比屋。乾坤以含养覆载，日月以贞明照临。达人以四海为务，明君以百姓为心。水波澜者源必远，树扶疏者根必深。云雨取施无不洽，廊庙求才多所任。淳风布政常无欲，至道防人能变俗。求仁义急于水火，用礼让多于菽粟。屈轶无佞人可指，獬豸无繁刑可触。王道荡荡用无为，天下四人谁不足。圣人千年始一生，黄河千年始一清。摄提以之而从纪，玉烛于是而文明。东南可以补地阙，西北可以正天倾。浮鼋则东海可厉，运锸则南山可平。众仙就朝于瑶水，群帝受享于明庭。怀和则韎任并奏，功烈则钟鼎俱铭。三光以记物成形，四时以裁成正位。雷风大山岳之响，寒暑通阴阳之气。武功则六合攸同，文教则二仪经纬。有道则咸浴其德，好生则各繁其类。白日经天中则移，明月横汉满而亏。能亏能缺既无为，虽盈虽满则不危。开信义以为苑囿，立道德以为城池。周监二代所损益，郁郁乎文其可知。庖牺之亲临佃渔，神农之躬秉耕稼。汤则救旱而忧勤，禹则正冠而无暇。草上之风无不偃，君子之氓知可化。将欲比德于三皇，未始追踪于五霸。纤纤不绝林薄成，涓涓不止江河生。事之毫发无谓轻，虑远防微乃不倾。云官乃垂拱大君，凤历唯钦明元首。类上帝而禋六宗，望山川而朝群后。地镜则山泽俱开，《河图》则鱼龙合负。我之天纲莫不该，阊阖九关天门开。卿相则风云玄感，匡赞则星辰下来。既兴周室之三圣，乃举唐朝之八才。莘臣参谋于左相，大老教政于中台。其宜作则于明哲，故无崇信于奸回。正阳和气万类繁，君王道合天地尊。黎人耕植于义圃，君子翱翔于礼园。落其实者思其树，饮其流者怀其源。咎繇为谋不仁远，士会为政群盗奔。克宽则昆虫内向，彰信则殊俗宅心。浮桥有月支抱马，上苑有乌孙学琴。赤玉则南海输赆，白环则西山献琛。无劳凿空于大夏，不待蹶角于蹛林。
周五声调曲二十四首·其七
作者：庾信
朝代：南北朝

移风广轩历，崇德盛唐年。成文兴大雅，出豫动钧天。黄钟六律正，阊阖八风宣。孤竹调阳管，空桑节雅弦。舞林鸾更下，歌山凤欲前。闻音能辨俗，听曲乃思贤。感物观治乱，心恒防未然。君子得其道，大平何有焉。
周五声调曲二十四首·其三
作者：庾信
朝代：南北朝

握衡平地纪，观象正天枢。祺祥钟赤县，灵瑞炳皇都。更受昭华玉，还披兰叶图。金波来白兔，弱木下苍乌。玉斗调元协，金沙富国租。青丘还扰圃，丹穴更巢梧。安乐新成庆，长生百福符。
周五声调曲二十四首·其二
作者：庾信
朝代：南北朝

我皇承下武，革命在君临。应图当舜玉，嗣德受尧琴。沈首多推运，阳城有让心。就日先知远，观渊早见深。玄精实委御，苍正乃皆平。履端朝万国，年祥庆百灵。玉帛咸观礼，华戎各在庭。凤响中夷则，天文正玉衡。皇基自天保，万物乃由庚。
周五声调曲二十四首·其二十一
作者：庾信
朝代：南北朝

运平后亲之俗，时乱先疏之雄。逾桂林而驱象，济弱水而承鸿。既浮干吕之气，还吹入律之风。钱则都内贯朽，仓则常平粟红。火中乃寒乃暑，年和一风一雨。听钟磬念封疆，闻笙竽思蓄聚。瑶琨筱簜既从，怪石铅松即序。长乐善马成厩，水衡黄金为府。
周五声调曲二十四首·其二十三
作者：庾信
朝代：南北朝

定律零陵玉管，调钟始平铜尺。龙门之下孤桐，泗水之滨鸣石。河灵于是让圭，山精所以奉璧。涤九川而赋税，乘三危而纳锡。北里之禾六穗，江淮之茅三脊。可以玉检封禅，可以金绳探册。终永保于鸿名，足扬光于载籍。
周五声调曲二十四首·其二十四
作者：庾信
朝代：南北朝

太上之有立德，其次之谓立言。树善滋于务本，除恶穷于塞源。冲深其智则厚，昭明其道乃尊。仁义之财不匮，忠信之礼无繁。动天无有不届，唯时无幽不彻。作德心逸日休，作伪心劳日拙。自非刚克掩义，无所离于剿绝。
周五声调曲二十四首·其五
作者：庾信
朝代：南北朝

郁盘舒栋宇，峥嵘侔大壮。拱木诏林衡，全模徵梓匠。千栌绮翼浮，百栱长虹抗。北去邯郸道，南来偃师望。龙首载文㮰，云楣承武帐。居者非求隘，卑宫岂难尚。壮丽天下观，是以从萧相。
周五声调曲二十四首·其十七
作者：庾信
朝代：南北朝

三光以记物成形，四时以裁成正位。雷风大山岳之响，寒暑通阴阳之气。武功则六合攸同，文教则二仪经纬。有道则咸浴其德，好生则各繁其类。白日经天中则移，明月横汉满而亏。能亏能缺既无为，虽盈虽满则不危。开信义以为苑囿，立道德以为城池。周监二代所损益，郁郁乎文其可知。庖牺之亲临佃渔，神农之躬秉耕稼。汤则救旱而忧勤，禹则正冠而无暇。草上之风无不偃，君子之氓知可化。将欲比德于三皇，未始追踪于五霸。
周五声调曲二十四首·其十三
作者：庾信
朝代：南北朝

匡赞之士或从渔钓，云雨之才乍叹幽谷。寻芳者追深径之兰，识韵者探穷山之竹。克明其德贡以三事，树之风声言于九牧。协用五纪风若从事，农用八政甘作其谷。殊风共轨见之周南，异亩同颖闻之康叔。祁寒暑雨是无胥怨，天覆云油滋焉渗漉。幸无谢上古之淳人，庶可以封之于比屋。
周五声调曲二十四首·其十九
作者：庾信
朝代：南北朝

正阳和气万类繁，君王道合天地尊。黎人耕植于义圃，君子翱翔于礼园。落其实者思其树，饮其流者怀其源。咎繇为谋不仁远，士会为政群盗奔。克宽则昆虫内向，彰信则殊俗宅心。浮桥有月支抱马，上苑有乌孙学琴。赤玉则南海输赆，白环则西山献琛。无劳凿空于大夏，不待蹶角于蹛林。
周五声调曲二十四首·其十五
作者：庾信
朝代：南北朝

淳风布政常无欲，至道防人能变俗。求仁义急于水火，用礼让多于菽粟。屈轶无佞人可指，獬豸无繁刑可触。王道荡荡用无为，天下四人谁不足。
周五声调曲二十四首·其十八
作者：庾信
朝代：南北朝

纤纤不绝林薄成，涓涓不止江河生。事之毫发无谓轻，虑远防微乃不倾。云官乃垂拱大君，凤历唯钦明元首。类上帝而禋六宗，望山川而朝群后。地镜则山泽俱开，《河图》则鱼龙合负。我之天纲莫不该，阊阖九关天门开。卿相则风云玄感，匡赞则星辰下来。既兴周室之三圣，乃举唐朝之八才。莘臣参谋于左相，大老教政于中台。其宜作则于明哲，故无崇信于奸回。
周五声调曲二十四首·其十六
作者：庾信
朝代：南北朝

圣人千年始一生，黄河千年始一清。摄提以之而从纪，玉烛于是而文明。东南可以补地阙，西北可以正天倾。浮鼋则东海可厉，运锸则南山可平。众仙就朝于瑶水，群帝受享于明庭。怀和则韎任并奏，功烈则钟鼎俱铭。
周五声调曲二十四首·其四
作者：庾信
朝代：南北朝

明明九族序，穆穆四门宾。阴陵朝北附，蟠木引东臣。涧途求版筑，溪源取钓纶。多士归贤戚，维城属茂亲。贵位连南斗，高荣据北辰。迎时乃推策，司职且班神。日月之所照，霜露之所均。永从文轨一，长无外户人。
周五声调曲变宫调二
作者：庾信
朝代：南北朝

移风广轩历。崇德盛唐年。成文兴大雅。出豫动钧天。黄钟六律正。阊阖八风宣。孤竹调阳管。空桑节雅弦。舞林鸾更下。歌山凤欲前。闻音能辨俗。听曲乃思贤。感物观治乱。心恒防未然。君子得其道。大平何有焉。
周五声调曲宫调曲一
作者：庾信
朝代：南北朝

气离清浊割。元开天地分。三才初辨正。六位始成文。继天爰立长。安民乃树君。其明广如日。其泽厚如云。惟昔我文祖。拨乱拒讴歌。三分未抚运。八百不陵河。礼敷天下信。乐正神人和。风尘行息警。江海欲无波。
周五声调曲宫调曲三
作者：庾信
朝代：南北朝

握衡平地纪。观象正天枢。祺祥钟赤县。灵瑞炳皇都。更受昭华玉。还披兰叶图。金波来白兔。弱木下苍乌。玉斗调元协。金沙富国祖。青丘还扰圃。丹穴更巢梧。安乐新成庆。长生百福符。
周五声调曲宫调曲二
作者：庾信
朝代：南北朝

我皇承下武。革命在君临。应图当舜玉。嗣德受尧琴。沉首多推运。阳城有让心。就日先知远。观渊早见深。玄精实委御。苍正乃皆平。履端朝万国。年祥庆百灵。玉帛咸观礼。华戎各在庭。凤响中夷则。天文正玉衡。皇基自天保。万物乃由庚。
周五声调曲宫调曲四
作者：庾信
朝代：南北朝

明明九族序。穆穆四门宾。阴陵朝北附。蟠木引东臣。涧途求版筑。溪源取钓纶。多士归贤戚。维城属茂亲。贵位连南斗。高荣据北辰。迎时乃推策。司职且班神。日月之所照。霜露之所均。永从文轨一。长无外户人。
周五声调曲羽调曲三
作者：庾信
朝代：南北朝

百川乃宗巨海。众星是仰北辰。九州攸同禹迹。四海合德尧臣。朝阳栖于鸣凤。灵畤牧于般麟。云玉叶而五色。月金波而两轮。凉风迎时北狩。小暑戒节南巡。山无藏于紫玉。地不爱于黄银。虽南征而北怨。实西畧而东宾。既永清于四海。终有庆于一人。
周五声调曲羽调曲二
作者：庾信
朝代：南北朝

运平后亲之俗。时乱先疎之雄。踰桂林而驱象。济弱水而承鸿。既浮干吕之气。还吹入律之风。钱则都内贯朽。仓则常平粟红。火中乃寒乃暑。年和一风一雨。听钟磬念封疆。闻笙竽思蓄聚。瑶琨筱簜既从。怪石铅松即序。长乐善马成廐。水衡黄金为府。
周五声调曲角调曲一
作者：庾信
朝代：南北朝

止戈见于绝辔之野。称伐闻于丹水之征。信义俱存乃先忘食。五材并用谁能去兵。虽圣人之大宝曰位。实天地之大德曰生。泾渭同流清浊异能。琴瑟并御雅郑殊声。扰扰烝人声教不一。茫茫禹迹车轨未幷。志在四海而尚恭俭。心包宇宙而无骄盈。言而无文行之不远。义而无立勤则无成。恻隐其心训以慈惠。流宥其过哀矜典刑。
周大祫歌二首 其一 昭夏
作者：庾信
朝代：南北朝

律在夹钟，服居苍衮。杳杳清思，绵绵长远。就祭于合，班神于本。来庭有序，助祭有章。乐舞六代，宾歌二王。和铃以节，鞗革斯锵。齐宫馔玉，鍌斝浮金。洞庭钟鼓，龙门瑟琴。其乐已变，惟神是临。
周大祫歌二首 其二 登歌
作者：庾信
朝代：南北朝

神惟显思，不言而令。玉帛之礼，敢陈庄敬。奉如弗胜，荐如受命。交于神明，悫于言行。
周大祫歌二首·昭夏
作者：庾信
朝代：南北朝

律在夹钟，服居苍衮。杳杳清思，绵绵长远。就祭于合，班神于本。来庭有序，助祭有章。乐舞六代，宾歌二王。和铃以节，鞗革斯锵。齐宫馔玉，鍌斝浮金。洞庭钟鼓，龙门瑟琴。其乐已变，惟神是临。神惟显思，不言而令。玉帛之礼，敢陈庄敬。奉如弗胜，荐如受命。交于神明，悫于言行。
周大祫歌昭夏
作者：庾信
朝代：南北朝

律在夹钟。服居苍衮。杳杳清思。绵绵长远。就祭于合。班神于本。来庭有序。助祭有章。乐舞六代。宾歌二王。和铃以节。鞗革斯锵。齐宫馔玉。鍌斝浮金。洞庭钟鼓。龙门瑟琴。其乐已变。惟神是临。
周大祫歌登歌
作者：庾信
朝代：南北朝

神惟显思。不言而令。玉帛之礼。敢陈庄敬。奉如弗胜。荐如受命。交于神明。悫于言行。
周宗庙歌·皇夏
作者：庾信
朝代：南北朝

南河吐云气。
北斗降星辰。
百灵咸仰德。
千年一圣人。
书成紫微动。
律定凤凰驯。
六军命西土。
甲子陈东邻。
戎衣此一定。
万里更无尘。
烟云同五色。
日月并重轮。
流沙既西静。
蟠木又东臣。
凯乐闻朱鴈。
铙歌见白麟。
今为六代祀。
还得九疑宾。
周宗庙歌·皇夏
作者：庾信
朝代：南北朝

年祥辨日。
上协龟言。
奉酎承列。
来庭骏奔。
雕禾饰斝。
翠羽承樽。
敬殚如此。
恭惟执燔。
周宗庙歌·皇夏
作者：庾信
朝代：南北朝

月灵兴庆。
沙祥发源。
功参禹迹。
德赞尧门。
言容典礼。
褕狄徽章。
仪形温德。
令问昭阳。
日月不居。
岁时晼晚。
瑞云缠心。
閟宫惟远。
周宗庙歌·皇夏
作者：庾信
朝代：南北朝

若水逢降君。
穷桑属惟政。
不哉驭帝箓。
郁矣当天命。
方定五云官。
先齐八风令。
文昌气似珠。
太史河如镜。
南宫学已开。
东观书还聚。
文辞金石韵。
毫翰风飙竖。
清室桂冯冯。
齐房芝诩。
宁思玉管笛。
空见灵衣舞。
周宗庙歌·皇夏
作者：庾信
朝代：南北朝

雄图属天造。
宏略遇羣飞。
风云犹听命。
龙跃遂乘机。
百二当天险。
三分拒乐推。
函谷风尘散。
河阳氛雾晞。
济弱沦风起。
扶危颓运归。
地纽崩还正。
天枢落更追。
原祠乍超忽。
毕陇或绵微。
终封三尺剑。
长卷一戎衣。
周宗庙歌·皇夏
作者：庾信
朝代：南北朝

龙图基代德。
天步属艰难。
讴歌还受瑞。
揖让乃登坛。
升舆芒刺重。
入位据关寒。
卷舒云泛滥。
游扬日浸微。
出郑终无反。
居桐竟不归。
祀夏今惟旧。
尊灵谥更追。
周宗庙歌十二首 其一 皇夏
作者：庾信
朝代：南北朝

肃肃清庙，岩岩寝门。欹器防满，金人戒言。应朄悬鼓，崇牙树羽。阶变升歌，庭纷象舞。闲安象设，缉熙清奠。春鲔初登，新萍先荐。僾然入室，俨乎在位。凄怆履之，非寒之谓。
周宗庙歌十二首 其七 皇夏
作者：庾信
朝代：南北朝

月灵兴庆，沙祥发源。功参禹迹，德赞尧门。言容典礼，褕狄徽章。仪形温德，令问昭阳。日月不居，岁时晼晚。瑞云缠心，閟宫惟远。
周宗庙歌十二首 其三 皇夏
作者：庾信
朝代：南北朝

年祥辨日，上协龟言。奉酎承列，来庭骏奔。雕禾饰斝，翠羽承樽。敬殚如此，恭惟执燔。
周宗庙歌十二首 其九 皇夏
作者：庾信
朝代：南北朝

若水逢降君，穷桑属惟政。不哉驭帝箓，郁矣当天命。方定五云官，先齐八风令。文昌气似珠，太史河如镜。南宫学已开，东观书还聚。文辞金石韵，毫翰风飙竖。清室桂冯冯，齐房芝诩诩。宁思玉管笛，空见灵衣舞。
周宗庙歌十二首 其二 昭夏
作者：庾信
朝代：南北朝

永维祖武，潜庆灵长。龙图革命，凤历归昌。功移上墋，德耀中阳。清庙肃肃，猛虡煌煌。曲高大夏，声和盛唐。牲牷荡涤，萧合馨香。和銮戾止，振鹭来翔。永敷万国，是则四方。
周宗庙歌十二首 其五 皇夏
作者：庾信
朝代：南北朝

克昌光上烈，基圣穆西藩。崇仁高涉渭，积德被居原。帝图张往迹，王业茂前尊。重芬德阳庙，罍庆寿陵园。百灵光祖武，千年福孝孙。
周宗庙歌十二首 其八 皇夏
作者：庾信
朝代：南北朝

龙图基代德，天步属艰难。讴歌还受瑞，揖让乃登坛。升舆芒刺重，入位据关寒。卷舒云泛滥，游扬日浸微。出郑终无反，居桐竟不归。祀夏今惟旧，尊灵谥更追。
周宗庙歌十二首 其六 皇夏
作者：庾信
朝代：南北朝

雄图属天造，宏略遇群飞。风云犹听命，龙跃遂乘机。百二当天险，三分拒乐推。函谷风尘散，河阳氛雾晞。济弱沦风起，扶危颓运归。地纽崩还正，天枢落更追。原祠乍超忽，毕陇或绵微。终封三尺剑，长卷一戎衣。
周宗庙歌十二首 其十 皇夏
作者：庾信
朝代：南北朝

南河吐云气，北斗降星辰。百灵咸仰德，千年一圣人。书成紫微动，律定凤凰驯。六军命西土，甲子陈东邻。戎衣此一定，万里更无尘。烟云同五色，日月并重轮。流沙既西静，蟠木又东臣。凯乐闻朱雁，铙歌见白麟。今为六代祀，还得九疑宾。
周宗庙歌十二首 其十一 皇夏
作者：庾信
朝代：南北朝

礼殚祼献，乐极休成。长离前掞，宗祀文明。缩酌浮兰，澄罍合鬯。磬折礼容，旋回灵贶。受厘撤俎，饮福移樽。惟光惟烈，文子文孙。
周宗庙歌十二首 其十二 皇夏
作者：庾信
朝代：南北朝

庭阕四始，筵终三荐。顾步阶墀，徘徊馀奠。六龙矫首，七萃警途。鼓移行漏，风转相乌。翼翼从事，绵绵四时。惟神降嘏，永言保之。
周宗庙歌十二首 其四 皇夏
作者：庾信
朝代：南北朝

庆绪千重秀，鸿源万里长。无时犹戢翼，有道故韬光。盛德必有后，仁义终克昌。明星初肇庆，大电久呈祥。
周宗庙歌十二首 其四 皇夏
作者：庾信
朝代：南北朝

庆绪千重秀，鸿源万里长。无时犹戢翼，有道故韬光。盛德必有后，仁义终克昌。明星初肇庆，大电久呈祥。克昌光上烈，基圣穆西藩。崇仁高涉渭，积德被居原。帝图张往迹，王业茂前尊。重芬德阳庙，罍庆寿陵园。百灵光祖武，千年福孝孙。雄图属天造，宏略遇群飞。风云犹听命，龙跃遂乘机。百二当天险，三分拒乐推。函谷风尘散，河阳氛雾晞。济弱沦风起，扶危颓运归。地纽崩还正，天枢落更追。原祠乍超忽，毕陇或绵微。终封三尺剑，长卷一戎衣。龙图基代德，天步属艰难。讴歌还受瑞，揖让乃登坛。升舆芒刺重，入位据关寒。卷舒云泛滥，游扬日浸微。出郑终无反，居桐竟不归。祀夏今惟旧，尊灵谥更追。若水逢降君，穷桑属惟政。不哉驭帝箓，郁矣当天命。方定五云官，先齐八风令。文昌气似珠，太史河如镜。南宫学已开，东观书还聚。文辞金石韵，毫翰风飙竖。清室桂冯冯，齐房芝诩诩。宁思玉管笛，空见灵衣舞。南河吐云气，北斗降星辰。百灵咸仰德，千年一圣人。书成紫微动，律定凤凰驯。六军命西土，甲子陈东邻。戎衣此一定，万里更无尘。烟云同五色，日月并重轮。流沙既西静，蟠木又东臣。凯乐闻朱雁，铙歌见白麟。今为六代祀，还得九疑宾。
周宗庙歌十二首·皇夏
作者：庾信
朝代：南北朝

肃肃清庙，岩岩寝门。欹器防满，金人戒言。应朄悬鼓，崇牙树羽。阶变升歌，庭纷象舞。闲安象设，缉熙清奠。春鲔初登，新萍先荐。僾然入室，俨乎在位。凄怆履之，非寒之谓。永维祖武，潜庆灵长。龙图革命，凤历归昌。功移上墋，德耀中阳。清庙肃肃，猛虡煌煌。曲高大夏，声和盛唐。牲牷荡涤，萧合馨香。和銮戾止，振鹭来翔。永敷万国，是则四方。年祥辨日，上协龟言。奉酎承列，来庭骏奔。雕禾饰斝，翠羽承樽。敬殚如此，恭惟执燔。月灵兴庆，沙祥发源。功参禹迹，德赞尧门。言容典礼，褕狄徽章。仪形温德，令问昭阳。日月不居，岁时晼晚。瑞云缠心，閟宫惟远。礼殚祼献，乐极休成。长离前掞，宗祀文明。缩酌浮兰，澄罍合鬯。磬折礼容，旋回灵贶。受厘撤俎，饮福移樽。惟光惟烈，文子文孙。庭阕四始，筵终三荐。顾步阶墀，徘徊馀奠。六龙矫首，七萃警途。鼓移行漏，风转相乌。翼翼从事，绵绵四时。惟神降嘏，永言保之。
周宗庙歌昭夏
作者：庾信
朝代：南北朝

永维祖武。潜庆灵长。龙图革命。凤历归昌。功移上墋。德耀中阳。清庙肃肃。猛虡煌煌。曲高大夏。声和盛唐。牲牷荡涤。萧合馨香。和銮戾止。振鹭来翔。永敷万国。是则四方。
周宗庙歌皇夏
作者：庾信
朝代：南北朝

肃肃清庙。岩岩寝门。欹器防满。金人戒言。应暕悬鼓。崇牙树羽。阶变升歌。庭纷象舞。闲安象设。缉熙清奠。春鲔初登。新萍先荐。僾然入室。俨乎在位。凄怆履之。非寒之谓。
周祀五帝歌·皇夏
作者：庾信
朝代：南北朝

惟令之月。
惟嘉之辰。
司坛宿设。
常史诚陈。
敢用明礼。
言功上神。
钩陈旦辟。
阊阖朝分。
旒垂象冕。
乐奏山云。
将回霆策。
蹔转天文。
五运周环。
四时代序。
鳞次玉帛。
循回樽俎。
神其降之。
介福斯许。
周祀五帝歌·配帝舞
作者：庾信
朝代：南北朝

金行秋令。
白帝朱宣。
司正五雉。
歌庸九川。
执文之德。
对越彼天。
介以福祉。
君子万年。
周祀五帝歌十二首 其一 皇夏
作者：庾信
朝代：南北朝

嘉玉惟芳，嘉币惟量。成形惟礼，禀色随方。神班其次，岁礼惟常。威仪抑抑，率由旧章。
周祀五帝歌十二首 其七 黄帝云门舞
作者：庾信
朝代：南北朝

三光仪表正，四气风云同。戊已行初历，黄钟始变宫。平琮礼内镇，阴管奏司中。斋坛芝晔晔，清野桂冯冯。夕牢芬六鼎，安歌韵八风。神光乃超忽，嘉气恒葱葱。
周祀五帝歌十二首 其三 青帝云门舞
作者：庾信
朝代：南北朝

甲在日，鸟中星。礼东后，奠苍灵。树春旗，命青史。候雁还，东风起。歌木德，舞震宫。泗滨石，龙门桐。孟之月，阳之天。亿斯庆，兆斯年。
周祀五帝歌十二首 其三 青帝云门舞
作者：庾信
朝代：南北朝

甲在日，鸟中星。礼东后，奠苍灵。树春旗，命青史。候雁还，东风起。歌木德，舞震宫。泗滨石，龙门桐。孟之月，阳之天。亿斯庆，兆斯年。三光仪表正，四气风云同。戊已行初历，黄钟始变宫。平琮礼内镇，阴管奏司中。斋坛芝晔晔，清野桂冯冯。夕牢芬六鼎，安歌韵八风。神光乃超忽，嘉气恒葱葱。四时咸一德，五气或同论。犹吹凤凰管，尚对梧桐园。器圜居士厚，位总配神尊。始知今奏乐，还用我云门。
周祀五帝歌十二首 其九 白帝云门舞
作者：庾信
朝代：南北朝

肃灵兑景，承配秋坛。云高火落，露白蝉寒。帝律登年，金精行令。瑞兽霜耀，祥禽雪映。司藏肃杀，万宝咸宜。厥田上上，收功在斯。
周祀五帝歌十二首 其二 皇夏
作者：庾信
朝代：南北朝

惟令之月，惟嘉之辰。司坛宿设，掌史诚陈。敢用明礼，言功上神。钩陈旦辟，阊阖朝分。旒垂象冕，乐奏山云。将回霆策，暂转天文。五运周环，四时代序。鳞次玉帛，循回樽俎。神其降之，介福斯许。
周祀五帝歌十二首 其八 配帝舞
作者：庾信
朝代：南北朝

四时咸一德，五气或同论。犹吹凤凰管，尚对梧桐园。器圜居士厚，位总配神尊。始知今奏乐，还用我云门。
周祀五帝歌十二首 其六 配帝舞
作者：庾信
朝代：南北朝

以炎为政，以火为官。位司南陆，享配离坛。三和实俎，百味浮兰。神其茂豫，天步艰难。
周祀五帝歌十二首 其十 配帝舞
作者：庾信
朝代：南北朝

金行秋令，白帝朱宣。司正五雉，歌庸九川。执文之德，对越彼天。介以福祉，君子万年。
周祀五帝歌十二首 其十一 黑帝云门舞
作者：庾信
朝代：南北朝

北辰为政玄坛，北陆之祀员官。宿设玄璜浴兰，坎德阴风御寒。次律将回穷纪，微阳欲动细泉。管犹调于阴竹，声未入于春弦。待归馀于送历，方履庆于斯年。
周祀五帝歌十二首 其十一 黑帝云门舞
作者：庾信
朝代：南北朝

北辰为政玄坛，北陆之祀员官。宿设玄璜浴兰，坎德阴风御寒。次律将回穷纪，微阳欲动细泉。管犹调于阴竹，声未入于春弦。待归馀于送历，方履庆于斯年。地始坼虹始藏。服玄玉居玄堂。沐蕙气浴兰汤。匏器洁水泉香。陟配彼福无疆。君欣欣此乐康。
周祀五帝歌十二首 其十二 配帝舞
作者：庾信
朝代：南北朝

地始坼虹始藏。服玄玉居玄堂。沐蕙气浴兰汤。匏器洁水泉香。陟配彼福无疆。君欣欣此乐康。
周祀五帝歌十二首 其四 配帝舞
作者：庾信
朝代：南北朝

帝出于震，苍德于神。其明在日，其位居春。劳以定国，功以施人。言从配祀，近取诸身。
周祀五帝歌十二首·皇夏
作者：庾信
朝代：南北朝

嘉玉惟芳，嘉币惟量。成形惟礼，禀色随方。神班其次，岁礼惟常。威仪抑抑，率由旧章。惟令之月，惟嘉之辰。司坛宿设，掌史诚陈。敢用明礼，言功上神。钩陈旦辟，阊阖朝分。旒垂象冕，乐奏山云。将回霆策，暂转天文。五运周环，四时代序。鳞次玉帛，循回樽俎。神其降之，介福斯许。帝出于震，苍德于神。其明在日，其位居春。劳以定国，功以施人。言从配祀，近取诸身。以炎为政，以火为官。位司南陆，享配离坛。三和实俎，百味浮兰。神其茂豫，天步艰难。肃灵兑景，承配秋坛。云高火落，露白蝉寒。帝律登年，金精行令。瑞兽霜耀，祥禽雪映。司藏肃杀，万宝咸宜。厥田上上，收功在斯。金行秋令，白帝朱宣。司正五雉，歌庸九川。执文之德，对越彼天。介以福祉，君子万年。
周祀五帝歌白帝云门舞
作者：庾信
朝代：南北朝

肃灵兑景。承配秋坛。云高火落。露白蝉寒。帝律登年。金精行令。瑞兽霜耀。祥禽雪映。司藏肃杀。万宝咸宜。厥田上上。收功在斯。
周祀五帝歌皇夏
作者：庾信
朝代：南北朝

嘉玉惟芳。嘉币惟量。成形惟礼。禀色随方。神班其次。岁礼惟常。威仪抑抑。率由旧章。
周祀五帝歌配帝舞
作者：庾信
朝代：南北朝

帝出于震。苍德于神。其明在日。其位居春。劳以定国。功以施人。言从配祀。近取诸身。
周祀五帝歌青帝云门舞
作者：庾信
朝代：南北朝

甲在日。鸟中星。礼东后。奠苍灵。树春旗。命青史。候鴈还。东风起。歌木德。舞震宫。泗滨石。龙门桐。孟之月。阳之天。亿斯庆。兆斯年。
周祀五帝歌黄帝云门舞
作者：庾信
朝代：南北朝

三光仪表正。四气风云同。戊已行初历。黄钟始变宫。平琮礼内镇。阴管奏司中。斋坛芝晔晔。清野桂冯冯。夕牢芬六鼎。安歌韵八风。神光乃超忽。嘉气恒葱葱。
周祀五帝歌黑帝云门舞
作者：庾信
朝代：南北朝

北辰为政玄坛。北陆之祀员官。宿设玄璜浴兰。坎德阴风御寒。次律将回穷纪。微阳欲动细泉。管犹调于阴竹。声未入于春弦。待归余于送历。方履庆于斯年。
周祀圜丘歌·皇夏
作者：庾信
朝代：南北朝

七里是仰。
八陛有凭。
就阳之位。
如日之升。
思虔肃肃。
致敬绳绳。
祝史陈信。
玄象斯格。
惟类之典。
惟灵之泽。
幽显对扬。
人神咫尺。
周祀圜丘歌·皇夏
作者：庾信
朝代：南北朝

六典联事。
九司咸则。
率由旧章。
于焉允塞。
掌礼移次。
燔柴在焉。
烟升玉帛。
气敛牲牷。
休气馨香。
膋芳昭晰。
翼翼虔心。
明明上彻。
周祀圜丘歌·皇夏
作者：庾信
朝代：南北朝

玉帛礼毕。
神人事分。
严承乃睠。
瞻仰回云。
辇路千门。
王城九轨。
式道移候。
司方回指。
得一惟清。
于万斯宁。
受兹景命。
于天告成。
周祀圜丘歌云门舞
作者：庾信
朝代：南北朝

献以诚。郁以清。山罍举。沉齐倾。惟尚飨。洽皇情。降景福。通神明。
周祀圜丘歌十二首 其七 云门舞
作者：庾信
朝代：南北朝

长丘远历，大电遥源。弓藏高陇，鼎没寒门。人生于祖，物本于天。奠神配德，迄用康年。
周祀圜丘歌十二首 其三 昭夏
作者：庾信
朝代：南北朝

日至大礼，丰牺上辰。牲牢修牧，茧栗毛纯。俎豆斯立，陶匏以陈。大报反命，居阳兆日。六变鼓钟，三和琴瑟。俎奇豆偶，惟诚惟质。
周祀圜丘歌十二首 其九 皇夏
作者：庾信
朝代：南北朝

国命在礼，君命在天。陈诚惟肃，饮福惟虔。洽斯百礼，福以千年。钩陈掩映，天驷徘徊。雕禾饰斝，翠羽承罍。受斯茂祉，从天之来。
周祀圜丘歌十二首 其二 皇夏
作者：庾信
朝代：南北朝

旌回外壝，跸静郊门。千乘按辔，万骑云屯。藉茅无咎，扫地唯尊。揖让展礼，衡璜节步。星汉就列，风云相顾。取法于天，降其永祚。
周祀圜丘歌十二首 其二 皇夏
作者：庾信
朝代：南北朝

旌回外壝，跸静郊门。千乘按辔，万骑云屯。藉茅无咎，扫地唯尊。揖让展礼，衡璜节步。星汉就列，风云相顾。取法于天，降其永祚。日至大礼，丰牺上辰。牲牢修牧，茧栗毛纯。俎豆斯立，陶匏以陈。大报反命，居阳兆日。六变鼓钟，三和琴瑟。俎奇豆偶，惟诚惟质。员玉已奠，苍币斯陈。瑞形成象，璧气含春。礼从天数，智总圜神。为祈为祀，至敬咸遵。七里是仰，八陛有凭。就阳之位，如日之升。思虔肃肃，致敬绳绳。祝史陈信，玄象斯格。惟类之典，惟灵之泽。幽显对扬，人神咫尺。长丘远历，大电遥源。弓藏高陇，鼎没寒门。人生于祖，物本于天。奠神配德，迄用康年。国命在礼，君命在天。陈诚惟肃，饮福惟虔。洽斯百礼，福以千年。钩陈掩映，天驷徘徊。雕禾饰斝，翠羽承罍。受斯茂祉，从天之来。六典联事，九司咸则。率由旧章，于焉允塞。掌礼移次，燔柴在焉。烟升玉帛，气敛牲牷。休气馨香，膋芳昭晰。翼翼虔心，明明上彻。玉帛礼毕，神人事分。严承乃眷，瞻仰回云。辇路千门，王城九轨。式道移候，司方回指。得一惟清，于万斯宁。受兹景命，于天告成。
周祀圜丘歌十二首 其五 皇夏
作者：庾信
朝代：南北朝

七里是仰，八陛有凭。就阳之位，如日之升。思虔肃肃，致敬绳绳。祝史陈信，玄象斯格。惟类之典，惟灵之泽。幽显对扬，人神咫尺。
周祀圜丘歌十二首 其八 登歌
作者：庾信
朝代：南北朝

岁之祥，国之阳。苍灵敬，翠云长。象为饰，龙为章。乘长日，坯蛰户。烈云汉，迎风雨。六吕歌，云门舞。省涤濯，奠牲牷。郁金酒，凤凰樽。回天眷，顾中原。
周祀圜丘歌十二首 其六 云门舞
作者：庾信
朝代：南北朝

献以诚，郁以清。山罍举，沈齐倾。惟尚飨，洽皇情。降景福，通神明。
周祀圜丘歌十二首 其六 云门舞
作者：庾信
朝代：南北朝

献以诚，郁以清。山罍举，沈齐倾。惟尚飨，洽皇情。降景福，通神明。岁之祥，国之阳。苍灵敬，翠云长。象为饰，龙为章。乘长日，坯蛰户。烈云汉，迎风雨。六吕歌，云门舞。省涤濯，奠牲牷。郁金酒，凤凰樽。回天眷，顾中原。礼将毕，乐将阑。回日辔，动天关。翠凤摇，和鸾响。五云飞，三步上。风为驭，雷为车。无辙迹，有烟霞。畅皇情，休灵命。雨留甘，云馀庆。
周祀圜丘歌十二首 其十 雍乐
作者：庾信
朝代：南北朝

礼将毕，乐将阑。回日辔，动天关。翠凤摇，和鸾响。五云飞，三步上。风为驭，雷为车。无辙迹，有烟霞。畅皇情，休灵命。雨留甘，云馀庆。
周祀圜丘歌十二首 其十一 皇夏
作者：庾信
朝代：南北朝

六典联事，九司咸则。率由旧章，于焉允塞。掌礼移次，燔柴在焉。烟升玉帛，气敛牲牷。休气馨香，膋芳昭晰。翼翼虔心，明明上彻。
周祀圜丘歌十二首 其十二 皇夏
作者：庾信
朝代：南北朝

玉帛礼毕，神人事分。严承乃眷，瞻仰回云。辇路千门，王城九轨。式道移候，司方回指。得一惟清，于万斯宁。受兹景命，于天告成。
周祀圜丘歌十二首 其四 昭夏
作者：庾信
朝代：南北朝

员玉已奠，苍币斯陈。瑞形成象，璧气含春。礼从天数，智总圜神。为祈为祀，至敬咸遵。
周祀圜丘歌登歌
作者：庾信
朝代：南北朝

岁之祥。国之阳。苍灵敬。翠云长。象为饰。龙为章。乘长日。坯蛰户。烈云汉。迎风雨。六吕歌。云门舞。省涤濯。奠牲牷。郁金酒。凤凰樽。回天睠。顾中原。
周祀圜丘歌皇夏
作者：庾信
朝代：南北朝

旌回外壝。跸静郊门。千乘按辔。万骑云屯。藉茅无咎。扫地唯尊。揖让展礼。衡璜节步。星汉就列。风云相顾。取法于天。降其永祚。
周祀圜丘歌雍乐
作者：庾信
朝代：南北朝

礼将毕。乐将阑。回日辔。动天关。翠凤摇。和鸾响。五云飞。三步上。风为驭。雷为车。无辙迹。有烟霞。畅皇情。休灵命。雨留甘。云余庆。
周祀方泽歌四首 其一 昭夏
作者：庾信
朝代：南北朝

报功阴泽，展礼玄郊。平琮镇瑞，方鼎升庖。调歌丝竹，缩酒江茅。声舒钟鼓，器质陶匏。列耀秀华，凝芳都荔。川泽茂祉，丘陵容卫。云饰山罍，兰浮泛齐。日至之礼，歆兹大祭。
周祀方泽歌四首 其三 登歌
作者：庾信
朝代：南北朝

质明孝敬，求阴顺阳。坛有四陛，琮分八方。牲牷荡涤，萧合馨香。和銮戾止，振鹭来翔。威仪简简，钟鼓喤喤。声和孤竹，韵入空桑。封中云气，坎上神光。下元之主，功深盖藏。
周祀方泽歌四首 其二 昭夏
作者：庾信
朝代：南北朝

曰若厚载，钦明方泽。敢以敬恭，陈之玉帛。德包含养，功藏灵迹。斯箱既千，子孙则百。
周祀方泽歌四首 其四 皇夏
作者：庾信
朝代：南北朝

司筵撤席，掌礼移次。回顾封坛，恭临坎位。瘗玉埋俎，藏芬敛气。是曰就幽，成斯地意。
周祀方泽歌四首·昭夏
作者：庾信
朝代：南北朝

报功阴泽，展礼玄郊。平琮镇瑞，方鼎升庖。调歌丝竹，缩酒江茅。声舒钟鼓，器质陶匏。列耀秀华，凝芳都荔。川泽茂祉，丘陵容卫。云饰山罍，兰浮泛齐。日至之礼，歆兹大祭。曰若厚载，钦明方泽。敢以敬恭，陈之玉帛。德包含养，功藏灵迹。斯箱既千，子孙则百。质明孝敬，求阴顺阳。坛有四陛，琮分八方。牲牷荡涤，萧合馨香。和銮戾止，振鹭来翔。威仪简简，钟鼓喤喤。声和孤竹，韵入空桑。封中云气，坎上神光。下元之主，功深盖藏。司筵撤席，掌礼移次。回顾封坛，恭临坎位。瘗玉埋俎，藏芬敛气。是曰就幽，成斯地意。
周祀方泽歌昭夏
作者：庾信
朝代：南北朝

报功阴泽。展礼玄郊。平琮镇瑞。方鼎升庖。调歌丝竹。缩酒江茅。声舒钟鼓。器质陶匏。列耀秀华。凝芳都茘。川泽茂祉。丘陵容卫。云饰山罍。兰浮泛齐。日至之礼。歆兹大祭。
周祀方泽歌登歌
作者：庾信
朝代：南北朝

质明孝敬。求阴顺阳。坛有四陛。琮分八方。牲牷荡涤。萧合馨香。和銮戾止。振鹭来翔。威仪简简。钟鼓喤喤。声和孤竹。韵入空桑。封中云气。坎上神光。下元之主。功深盖藏。
周祀方泽歌皇夏
作者：庾信
朝代：南北朝

司筵撤席。掌礼移次。回顾封坛。恭临坎位。瘗玉埋俎。藏芬敛气。是曰就幽。成斯地意。
和乐仪同苦热诗
作者：庾信
朝代：南北朝

火井沈荧散，炎洲高燄通。鞭石未成雨，鸣鸢不起风。思为鸾翼扇，愿借明光宫。临淄迎子礼，中散就安丰。美酒含兰气，甘瓜开蜜筒。寂寥人事屏，还得隐墙东。
和乐仪同苦热诗
作者：庾信
朝代：南北朝

火井沉荧散。炎洲高焰通。鞭石未成雨。鸣鸢不起风。思为鸾翼扇。愿借明光宫。临淄迎子礼。中散就安丰。美酒含兰气。甘瓜开蜜筒。寂寥人事屏。还得隐墙东。
和人日晚景宴昆明池诗
作者：庾信
朝代：南北朝

春余足光景。赵李旧经过。上林柳腰细。新丰酒径多。小船行钓鲤。新盘待摘荷。兰皋徒税驾。何处有凌波。
和人日晚景宴昆明池诗
作者：庾信
朝代：南北朝

春馀足光景，赵李旧经过。上林柳腰细，新丰酒径多。小船行钓鲤，新盘待摘荷。兰皋徒税驾，何处有凌波。
和从驾登云居寺塔
作者：庾信
朝代：南北朝

重峦千仞塔，危磴九层台。石关恒逆上，山梁乍斗回。阶下云峰出，窗前风洞开。隔岭钟声度，中天梵响来。平时欣侍从，于此暂徘徊。
和何仪同讲竟述怀诗
作者：庾信
朝代：南北朝

无名即讲道，有动定论机。安经让礼席，正业理儒衣。似得游焉趣，能同舍讲归。石渠人少歇，华阴市暂稀。秋云低晚气，短景侧馀辉。萤排乱草出，雁舍断芦飞。别有平陵径，萧条客鬓衰。饥噪空仓雀，寒惊懒妇机。实欣怀谀问，逢君理入微。
和侃法师三绝诗
作者：庾信
朝代：南北朝

秦关望楚路，灞岸想江潭。几人应落泪，看君马向南。客游经岁月，羁旅故情多。近学衡阳雁，秋分俱渡河。回首河堤望，眷眷嗟离绝。谁言旧国人，到在他乡别。
和侃法师三绝诗·其一
作者：庾信
朝代：南北朝
体裁：古风

秦关望楚路，灞岸想江潭。几人应落泪，看君马向南。
和侃法师三绝诗·其三
作者：庾信
朝代：南北朝

回首河堤望，眷眷嗟离绝。谁言旧国人，到在他乡别。
和侃法师三绝诗·其二
作者：庾信
朝代：南北朝

客游经岁月，羁旅故情多。近学衡阳雁，秋分俱渡河。
和侃法师三绝诗三
作者：庾信
朝代：南北朝

回首河堤望。眷眷嗟离绝。谁言旧国人。到在他乡别。
和侃法师三绝诗二
作者：庾信
朝代：南北朝

客游经岁月。羇旅故情多。近学衡阳鴈。秋分俱渡河。
和刘仪同臻诗
作者：庾信
朝代：南北朝

南登广陵岸。回首落星城。不言临旧浦。烽火照江明。
和刘仪同臻诗
作者：庾信
朝代：南北朝

南登广陵岸，回首落星城。不言临旧浦，烽火照江明。
和咏舞诗
作者：庾信
朝代：南北朝

洞房花烛明。燕余双舞轻。顿履随疎节。低鬟逐上声。步转行初进。衫飘曲未成。鸾回镜欲满。鹤顾市应倾。已曾天上学。讵是世中生。
和咏舞诗
作者：庾信
朝代：南北朝

洞房花烛明，燕馀双舞轻。顿履随疏节，低鬟逐上声。步转行初进，衫飘曲未成。鸾回镜欲满，鹤顾市应倾。已曾天上学，讵是世中生。
和回文诗
作者：庾信
朝代：南北朝

旱莲生竭镬。嫩菊养秋邻。满池留浴鸟。分桥上戏人。
和回文诗
作者：庾信
朝代：南北朝

旱莲生竭镬，嫩菊养秋邻。满池留浴鸟，分桥上戏人。
和宇文京兆游田诗
作者：庾信
朝代：南北朝

小苑禁门开，长杨猎客来。悬知画眉罢，走马向章台。涧寒泉反缩，山晴云倒回。熊饥自舐掌，雁惊独衔枚。美酒馀杭醉，芙蓉即奉杯。
和宇文内史入重阳阁诗
作者：庾信
朝代：南北朝

北原风雨散。南宫容卫疎。待诏还金马。儒林归石渠。徒悬仁寿镜。空聚茂陵书。竹泪垂秋笋。莲衣落夏蕖。顾成始移庙。阳陵正徙居。旧兰憔悴长。残花烂熳舒。别有昭阳殿。长悲故婕妤。
和宇文内史入重阳阁诗
作者：庾信
朝代：南北朝

北原风雨散，南宫容卫疏。待诏还金马，儒林归石渠。徒悬仁寿镜，空聚茂陵书。竹泪垂秋笋，莲衣落夏蕖。顾成始移庙，阳陵正徙居。旧兰憔悴长，残花烂熳舒。别有昭阳殿，长悲故婕妤。
和宇文内史春日游山诗
作者：庾信
朝代：南北朝

游客值春辉。
金鞍上翠微。
风逆花迎面。
山深云湿衣。
鴈持一足倚。
猿将两臂飞。
戍楼侵岭路。
山村落猎围。
道士封君达。
仙人丁令威。
煮丹于此地。
居然未肯归。
和宇文内史春日游山诗
作者：庾信
朝代：南北朝

游客值春辉，金鞍上翠微。风逆花迎面，山深云湿衣。雁持一足倚，猿将两臂飞。戍楼侵岭路，山村落猎围。道士封君达，仙人丁令威。煮丹于此地，居然未肯归。
和庾四诗
作者：庾信
朝代：南北朝

离关一长望。别恨几重愁。无妨对春日。怀抱只言秋。
和庾四诗
作者：庾信
朝代：南北朝

离关一长望，别恨几重愁。无妨对春日，怀抱只言秋。
和张侍中述怀诗
作者：庾信
朝代：南北朝

阳穷乃悔吝。世季诚屯剥。奔河绝地维。折柱倾天角。成羣海水飞。如雨天星落。负锸遂移山。藏舟终去壑。生民忽已鱼。君子徒为鹤。畴昔逢知己。生平荷恩渥。故组竟无闻。程婴空寂寞。永嘉独流寓。中原惟鼎镬。道险卧樚栌。身危累素殻。漂流从木梗。风卷随秋箨。张翰不归吴。陆机犹在洛。汉阳钱遂尽。长安米空索。时占季主龟。乍贩韩康药。伏辕终入绊。垂翅犹离缴。徒怀琬琰心。空守黄金诺。虢郐终无寄。齐秦竟何托。大夫唯闵周。君子常思亳。寂寞共羁旅。萧条同负郭。农谈止榖稼。野膳唯藜藿。操乐楚琴悲。忘忧鲁酒薄。渭滨观坐钓。谷口看秋获。唯有丘明耻。无复荣期乐。夷则火星流。天根秋水涸。冬严日不暖。岁晚风多朔。杨浮有怪云。细凌闻灾雹。木皮三寸厚。泾泥五斗浊。虽忻曲辕树。犹惧雕陵鹊。生涯实有始。天道终虚橐。且悦善人交。无疑朋友数。何时得云雨。复见翔寥廓。
和张侍中述怀诗
作者：庾信
朝代：南北朝

阳穷乃悔吝，世季诚屯剥。奔河绝地维，折柱倾天角。成群海水飞，如雨天星落。负锸遂移山，藏舟终去壑。生民忽已鱼，君子徒为鹤。畴昔逢知己，生平荷恩渥。故组竟无闻，程婴空寂寞。永嘉独流寓，中原惟鼎镬。道险卧樚栌，身危累素壳。漂流从木梗，风卷随秋箨。张翰不归吴，陆机犹在洛。汉阳钱遂尽，长安米空索。时占季主龟，乍贩韩康药。伏辕终入绊，垂翅犹离缴。徒怀琬琰心，空守黄金诺。虢郐终无寄，齐秦竟何托。大夫唯闵周，君子常思亳。寂寥共羁旅，萧条同负郭。农谈止谷稼，野膳唯藜藿。操乐楚琴悲，忘忧鲁酒薄。渭滨观坐钓，谷口看秋获。唯有丘明耻，无复荣期乐。夷则火星流，天根秋水涸。冬严日不暖，岁晚风多朔。杨浮有怪云，细凌闻灾雹。木皮三寸厚，泾泥五斗浊。虽忻曲辕树，犹惧雕陵鹊。生涯实有始，天道终虚橐。且悦善人交，无疑朋友数。何时得云雨，复见翔寥廓。
和李司录喜雨诗
作者：庾信
朝代：南北朝

纯阳实久亢，云汉乃昭回。临河沈璧玉，夹道画龙媒。离光初绕电，震气始乘雷。海童还碣石，神女向阳台。云逐鱼鳞起，渠随龙骨开。崩沙杂水去，卧树拥槎来。嘉苗双合颖，熟稻再含胎。属此欣膏露，逢君摛掞才。愧乏琼将玖，无酬美且偲。
和江中贾客诗
作者：庾信
朝代：南北朝

五两开船头。长桥发新浦。悬知岸上人。遥振江中鼓。
和江中贾客诗
作者：庾信
朝代：南北朝

五两开船头，长桥发新浦。悬知岸上人，遥振江中鼓。
和淮南公听琴闻弦断诗
作者：庾信
朝代：南北朝

嗣宗看月夜。中散对行云。一弦虽独韵。犹足动文君。
和淮南公听琴闻弦断诗
作者：庾信
朝代：南北朝

嗣宗看月夜，中散对行云。一弦虽独韵，犹足动文君。
和炅法师游昆明池诗一
作者：庾信
朝代：南北朝

游客重相欢。连镳出上兰。值泉倾盖饮。逢花驻马看。平湖泛玉舳。高堰歇金鞍。半道闻荷气。中流觉水寒。
和炅法师游昆明池诗二
作者：庾信
朝代：南北朝

秋光丽晚天。鹢舸泛中川。密菱障浴鸟。高荷没钓船。碎珠萦断菊。残丝绕折莲。落花催斗酒。栖乌送一弦。
和炅法师游昆明池诗二首
作者：庾信
朝代：南北朝

游客重相欢，连镳出上兰。值泉倾盖饮，逢花驻马看。平湖泛玉舳，高堰歇金鞍。半道闻荷气，中流觉水寒。秋光丽晚天，鹢舸泛中川。密菱障浴鸟，高荷没钓船。碎珠萦断菊，残丝绕折莲。落花催斗酒，栖乌送一弦。
和炅法师游昆明池诗二首·其一
作者：庾信
朝代：南北朝

游客重相欢，连镳出上兰。值泉倾盖饮，逢花驻马看。平湖泛玉舳，高堰歇金鞍。半道闻荷气，中流觉水寒。
和炅法师游昆明池诗二首·其二
作者：庾信
朝代：南北朝

秋光丽晚天，鹢舸泛中川。密菱障浴鸟，高荷没钓船。碎珠萦断菊，残丝绕折莲。落花催斗酒，栖乌送一弦。
和王内史从驾狩诗
作者：庾信
朝代：南北朝

冬狩出离宫。还过猎武功。涧横偏碍马。山虚绝响弓。更嬴承落鴈。韩卢鬬蛰熊。犹开三面网。谁肯一山重。
和王内史从驾狩诗
作者：庾信
朝代：南北朝

冬狩出离宫，还过猎武功。涧横偏碍马，山虚绝响弓。更嬴承落雁，韩卢斗蛰熊。犹开三面网，谁肯一山重。
和王少保遥伤周处士诗
作者：庾信
朝代：南北朝

冥漠尔游岱。凄凉余向秦。虽言异生死。同是不归人。昔余仕冠盖。值子避风尘。望乞求真隐。伺关待逸民。忽闻泉石友。芝桂不防身。怅然张仲蔚。悲哉郑子真。三山犹有鹤。五柳更应春。遂令从渭水。投吊往江滨。
和王少保遥伤周处士诗
作者：庾信
朝代：南北朝

冥漠尔游岱，凄凉余向秦。虽言异生死，同是不归人。昔余仕冠盖，值子避风尘。望气求真隐，伺关待逸民。忽闻泉石友，芝桂不防身。怅然张仲蔚，悲哉郑子真。三山犹有鹤，五柳更应春。遂令从渭水，投吊往江滨。
和裴仪同秋日诗
作者：庾信
朝代：南北朝

萧条依白社。寂寞似东皋。学异南宫敬。贫同北郭骚。蒙吏观秋水。莱妻纺落毛。旅人嗟岁暮。田家厌作劳。霜天林木燥。秋气风云高。栖遑终不定。方欲涕沾袍。
和裴仪同秋日诗
作者：庾信
朝代：南北朝

萧条依白社，寂寞似东皋。学异南宫敬，贫同北郭骚。蒙吏观秋水，莱妻纺落毛。旅人嗟岁暮，田家厌作劳。霜天林木燥，秋气风云高。栖遑终不定，方欲涕沾袍。
和赵王看伎诗
作者：庾信
朝代：南北朝

绿珠歌扇薄。飞燕舞衫长。琴曲随流水。箫声逐凤凰。细缕缠钟格。圆花钉鼓床。悬知曲不误。无事畏周郎。
和赵王看伎诗
作者：庾信
朝代：南北朝

绿珠歌扇薄，飞燕舞衫长。琴曲随流水，箫声逐凤凰。细缕缠钟格，圆花钉鼓床。悬知曲不误，无事畏周郎。
和赵王看妓诗
作者：庾信
朝代：南北朝

长思浣纱石。空想捣衣砧。临卭若有便。为说解琴心。
和赵王看妓诗
作者：庾信
朝代：南北朝

长思浣纱石，空想捣衣砧。临邛若有便，为说解琴心。
和赵王送峡中军诗
作者：庾信
朝代：南北朝

楼船聊习战。白羽试撝军。山城对却月。岸阵抵平云。赤虵悬弩影。流星抱剑文。胡笳遥警夜。塞马暗嘶羣。客行明月峡。猿声不何闻。
和赵王送峡中军诗
作者：庾信
朝代：南北朝

楼船聊习战，白羽试总军。山城对却月，岸阵抵平云。赤蛇悬弩影，流星抱剑文。胡笳遥警夜，塞马暗嘶群。客行明月峡，猿声不可闻。
和颍川公秋夜诗
作者：庾信
朝代：南北朝

泬寥空色远。叶黄凄序变。洞浦落遵鸿。长飚送巢燕。千秋流夕景。百籁含宵啭。峻雉聆金柝。曾台切银箭。
和颍川公秋夜诗
作者：庾信
朝代：南北朝

泬寥空色远，叶黄凄序变。洞浦落遵鸿，长飙送巢燕。千秋流夕景，百籁含宵啭。峻雉聆金柝，曾台切银箭。
咏园花诗
作者：庾信
朝代：南北朝

暂往春园傍。聊过看果行。枝繁类金谷。花杂映河阳。自红无假染。真白不须妆。燕送归菱井。蜂衔上蜜房。非是金炉气。何关柏殿香。裛衣偏定好。应持奉魏王。
咏园花诗
作者：庾信
朝代：南北朝

暂往春园傍，聊过看果行。枝繁类金谷，花杂映河阳。自红无假染，真白不须妆。燕送归菱井，蜂衔上蜜房。非是金炉气，何关柏殿香。裛衣偏定好，应持奉魏王。
咏怀
作者：庾信
朝代：南北朝

畴昔国土遇，生平知己恩。直言珠可吐，宁知炭欲吞。一顾重尺璧，千金轻一言。悲伤刘孺子，凄怆史皇孙。无因同武骑，归守霸陵园。
咏怀六首
作者：庾信
朝代：南北朝

其一楚材称晋用，秦臣即赵冠。离宫延子产，羁旅接陈完。寓卫非所寓，安齐独未安。雪泣悲去鲁，凄然忆相韩。唯彼穷途恸，知余行路难。其二畴昔国土遇，生平知己恩。直言珠可吐，宁知炭欲吞。一顾重尺璧，千金轻一言。悲伤刘孺子，凄怆史皇孙。无因同武骑，归守霸陵园。其三榆关断音信，汉使绝经过。胡笳落泪曲，羌笛断肠歌。纤腰减束素，别泪损横波。恨心终不歇，红颜无复多。枯木期填海，青山望断河。其四摇落秋为气，凄凉多怨情。啼枯湘水竹，哭坏杞梁城。天亡遭愤战，日蹙值愁兵。直虹朝映垒，长星夜落营。楚歌饶恨曲，南风多死声。眼前一杯酒，谁论身后名。其五周王逢郑忿，楚后值秦冤。梯冲已鹤列，冀马忽云屯。武安檐瓦振，昆阳猛兽奔。流星夕照镜，烽火夜烧原。古狱饶冤气，空亭多枉魂。天道或可问，微兮不忍言。其六日色临平乐，风光满上兰。南国美人去，东家枣树完。抱松伤别鹤，向镜绝孤鸾。不言登陇首，唯得望长安。
咏春近余雪应诏诗
作者：庾信
朝代：南北朝

送寒开小苑。迎春入上林。丝条变柳色。香气动兰心。待花将对酒。留雪拟弹琴。陪游愧并作。空见奉恩深。
咏春近馀雪应诏诗
作者：庾信
朝代：南北朝

送寒开小苑，迎春入上林。丝条变柳色，香气动兰心。待花将对酒，留雪拟弹琴。陪游愧并作，空见奉恩深。
咏树诗
作者：庾信
朝代：南北朝

交柯乍百顷。擢本或千寻。枫子留为式。桐孙待作琴。残核移桃种。空花植枣林。幽居对蒙密。蹊径转深沉。
咏树诗
作者：庾信
朝代：南北朝

交柯乍百顷，擢本或千寻。枫子留为式，桐孙待作琴。残核移桃种，空花植枣林。幽居对蒙密，蹊径转深沈。
咏画屏风诗一
作者：庾信
朝代：南北朝

侠客重连镳。金鞍被桂条。细尘鄣路起。惊花乱眼飘。酒醺人半醉。汗湿马全骄。归鞍畏日晚。争路上河桥。
咏画屏风诗七
作者：庾信
朝代：南北朝

高阁千寻起。长廊四注连。歌声上扇月。舞影入琴弦。涧水纔窗外。山花即眼前。但愿长欢乐。从今尽百年。
咏画屏风诗三
作者：庾信
朝代：南北朝

停车小苑外。下渚长桥前。涩菱迎拥楫。平荷直盖船。残丝绕折藕。芰叶映低莲。遥望芙蓉影。只言水底燃。
咏画屏风诗九
作者：庾信
朝代：南北朝

徘徊出桂苑。徙倚就花林。下桥先劝酒。跂石始调琴。蒲低犹抱节。竹短未空心。绝爱猿声近。唯怜花径深。
咏画屏风诗二
作者：庾信
朝代：南北朝

浮桥翠盖拥。平旦雍门开。石崇迎客至。山涛载妓来。水纹恒独转。风花直乱回。谁能惜红袖。宁用捧金杯。
咏画屏风诗二一
作者：庾信
朝代：南北朝

聊开郁金屋。暂对芙蓉池。水光连岸动。花风合树吹。春杯犹杂泛。细菓尚连枝。不畏歌声尽。先看筝柱欹。
咏画屏风诗二三
作者：庾信
朝代：南北朝

今朝好风日。园苑足芳菲。竹动蝉争散。莲摇鱼暂飞。面红新着酒。风晚细吹衣。跂石多时望。莲船始复归。
咏画屏风诗二二
作者：庾信
朝代：南北朝

洞灵开静室。云气满山斋。古松裁数树。盘根无半埋。爱静鱼争乐。依人鸟入怀。仲春征隐士。蒲轮上计偕。
咏画屏风诗二五
作者：庾信
朝代：南北朝

竟日坐春台。芙蓉承酒杯。水流平涧下。山花满谷开。行云数番过。白鹤一双来。水影摇藂竹。林香动落梅。直上山头路。羊肠能几回。
咏画屏风诗二十
作者：庾信
朝代：南北朝

三危上凤翼。九坂度龙鳞。路高山里树。云低马上人。悬岩泉溜响。深谷鸟声春。住马来相问。应知有姓秦。
咏画屏风诗二十五首
作者：庾信
朝代：南北朝

侠客重连镳，金鞍被桂条。细尘鄣路起，惊花乱眼飘。酒醺人半醉，汗湿马全骄。归鞍畏日晚，争路上河桥。浮桥翠盖拥，平旦雍门开。石崇迎客至，山涛载妓来。水纹恒独转，风花直乱回。谁能惜红袖，宁用捧金杯。停车小苑外，下渚长桥前。涩菱迎拥楫，平荷直盖船。残丝绕折藕，芰叶映低莲。遥望芙蓉影，只言水底燃。昨夜鸟声春，惊鸣动四邻。今朝梅树下，定有咏花人。流星浮酒泛，粟瑱绕杯唇。何劳一片雨，唤作阳台神。逍遥游桂苑，寂绝到桃源。狭石分花径，长桥映水门。管声惊百鸟，人衣香一园。定知欢未足，横琴坐石根。三春冠盖聚，八节管弦游。石险松横植，岩悬涧竖流。小桥飞断岸，高花出迥楼。定须催十酒，将来宴五侯。高阁千寻起，长廊四注连。歌声上扇月，舞影入琴弦。涧水才窗外，山花即眼前。但愿长欢乐，从今尽百年。日晚金槌络，朱轩流水车。？拂缘堤柳，甍飘夹路花。定迎刘碧玉，将过阴丽华。非是高阳路，莫畏接䍦斜。徘徊出桂苑，徙倚就花林。下桥先劝酒，跂石始调琴。蒲低犹抱节，竹短未空心。绝爱猿声近，唯怜花径深。千寻木兰馆，百尺芙蓉堂。落日低莲井，行云碍芰梁。流水桃花色，春洲杜若香。就阶犹不进，催来上伎床。捣衣明月下，静夜秋风飘。锦石平砧面，莲房接杵腰。急节迎秋韵，新声入手调。寒衣须及早，将寄霍嫖姚。出没看楼殿，间关望绮罗。翔禽逐节舞，流水赴弦歌。细管吹丛竹，新杯卷半荷。南宫冠盖下，日暮风尘多。玉柙珠帘卷，金钩翠幔悬。荷香薰水殿，阁影入池莲。平沙临浦口，高柳对楼前。上桥还倚望，遥看采菱船。高阁千寻跨，重檐百丈齐。云度三分近，花飞一倍低。吹箫迎白鹤，照镜舞山鸡。何劳愁日暮，未有夜乌啼。河流值浅岸，敛辔暂经过。弓衣湿溅水，马足乱横波。半城斜出树，长林直枕河。今朝游侠客，不畏风尘多。度桥犹徙倚，坐石未倾壶。浅草开长埒，行营绕细厨。沙洲两鹤迥，石路一松孤。自可寻丹灶，何劳忆酒垆。上林春径密，浮桥柳路长。龙媒逐细草，鹤氅映垂杨。水似桃花色，山如甲煎香。白石春泉上，谁能待月光。白石春泉满，黄金新埒开。戚里车先度，兰池马即来。落花承舞席，春衫拭酒杯。行厨半路待，载妓一双回。将军息边务，校尉罢从戎。池台临戚里，弦管入新丰。浮云随走马，明月逐弯弓。比来多射猎，唯有上林中。三危上凤翼，九坂度龙鳞。路高山里树，云低马上人。悬岩泉溜响，深谷鸟声春。住马来相问，应知有姓秦。聊开郁金屋，暂对芙蓉池。水光连岸动，花风合树吹。春杯犹杂泛，细果尚连枝。不畏歌声尽，先看筝柱欹。洞灵开静室，云气满山斋。古松裁数树，盘根无半埋。爱静鱼争乐，依人鸟入怀。仲春徵隐士，蒲轮上计偕。今朝好风日，园苑足芳菲。竹动蝉争散，莲摇鱼暂飞。面红新著酒，风晚细吹衣。跂石多时望，莲船始复归。金鞍聚碛岸，玉舳泛中流。画鹢先防水，媒龙即负舟。沙城疑海气，石岸似江楼。崩槎时半没，坏舸或空浮。定是汾河上，戈船聊试游。竟日会春台，芙蓉承酒杯。水流平涧下，山花满谷开。行云数番过，白鹤一双来。水影摇丛竹，林香动落梅。直上山头路，羊肠能几回。
咏画屏风诗二十五首·其一
作者：庾信
朝代：南北朝

侠客重连镳，金鞍被桂条。细尘鄣路起，惊花乱眼飘。酒醺人半醉，汗湿马全骄。归鞍畏日晚，争路上河桥。
咏画屏风诗二十五首·其七
作者：庾信
朝代：南北朝

高阁千寻起，长廊四注连。歌声上扇月，舞影入琴弦。涧水才窗外，山花即眼前。但愿长欢乐，从今尽百年。
咏画屏风诗二十五首·其三
作者：庾信
朝代：南北朝

停车小苑外，下渚长桥前。涩菱迎拥楫，平荷直盖船。残丝绕折藕，芰叶映低莲。遥望芙蓉影，只言水底燃。
咏画屏风诗二十五首·其九
作者：庾信
朝代：南北朝

徘徊出桂苑，徙倚就花林。下桥先劝酒，跂石始调琴。蒲低犹抱节，竹短未空心。绝爱猿声近，唯怜花径深。
咏画屏风诗二十五首·其二
作者：庾信
朝代：南北朝

浮桥翠盖拥，平旦雍门开。石崇迎客至，山涛载妓来。水纹恒独转，风花直乱回。谁能惜红袖，宁用捧金杯。
咏画屏风诗二十五首·其二十
作者：庾信
朝代：南北朝

三危上凤翼，九坂度龙鳞。路高山里树，云低马上人。悬岩泉溜响，深谷鸟声春。住马来相问，应知有姓秦。
咏画屏风诗二十五首·其二十一
作者：庾信
朝代：南北朝

聊开郁金屋，暂对芙蓉池。水光连岸动，花风合树吹。春杯犹杂泛，细果尚连枝。不畏歌声尽，先看筝柱欹。
咏画屏风诗二十五首·其二十三
作者：庾信
朝代：南北朝

今朝好风日，园苑足芳菲。竹动蝉争散，莲摇鱼暂飞。面红新著酒，风晚细吹衣。跂石多时望，莲船始复归。
咏画屏风诗二十五首·其二十二
作者：庾信
朝代：南北朝

洞灵开静室，云气满山斋。古松裁数树，盘根无半埋。爱静鱼争乐，依人鸟入怀。仲春徵隐士，蒲轮上计偕。
咏画屏风诗二十五首·其二十五
作者：庾信
朝代：南北朝

竟日会春台，芙蓉承酒杯。水流平涧下，山花满谷开。行云数番过，白鹤一双来。水影摇丛竹，林香动落梅。直上山头路，羊肠能几回。
咏画屏风诗二十五首·其二十四
作者：庾信
朝代：南北朝

金鞍聚碛岸，玉舳泛中流。画鹢先防水，媒龙即负舟。沙城疑海气，石岸似江楼。崩槎时半没，坏舸或空浮。定是汾河上，戈船聊试游。
咏画屏风诗二十五首·其五
作者：庾信
朝代：南北朝

逍遥游桂苑，寂绝到桃源。狭石分花径，长桥映水门。管声惊百鸟，人衣香一园。定知欢未足，横琴坐石根。
咏画屏风诗二十五首·其八
作者：庾信
朝代：南北朝

日晚金槌络，朱轩流水车。？拂缘堤柳，甍飘夹路花。定迎刘碧玉，将过阴丽华。非是高阳路，莫畏接䍦斜。
咏画屏风诗二十五首·其八
作者：庾信
朝代：南北朝
体裁：古风

日晚金槌络，朱轩流水车。𨏥拂缘堤柳，甍飘夹路花。定迎刘碧玉，将过阴丽华。非是高阳路，莫畏接䍦斜。
咏画屏风诗二十五首·其六
作者：庾信
朝代：南北朝

三春冠盖聚，八节管弦游。石险松横植，岩悬涧竖流。小桥飞断岸，高花出迥楼。定须催十酒，将来宴五侯。
咏画屏风诗二十五首·其十
作者：庾信
朝代：南北朝

千寻木兰馆，百尺芙蓉堂。落日低莲井，行云碍芰梁。流水桃花色，春洲杜若香。就阶犹不进，催来上伎床。
咏画屏风诗二十五首·其十一
作者：庾信
朝代：南北朝

捣衣明月下，静夜秋风飘。锦石平砧面，莲房接杵腰。急节迎秋韵，新声入手调。寒衣须及早，将寄霍嫖姚。
咏画屏风诗二十五首·其十七
作者：庾信
朝代：南北朝

上林春径密，浮桥柳路长。龙媒逐细草，鹤氅映垂杨。水似桃花色，山如甲煎香。白石春泉上，谁能待月光。
咏画屏风诗二十五首·其十三
作者：庾信
朝代：南北朝

玉柙珠帘卷，金钩翠幔悬。荷香薰水殿，阁影入池莲。平沙临浦口，高柳对楼前。上桥还倚望，遥看采菱船。
咏画屏风诗二十五首·其十九
作者：庾信
朝代：南北朝

将军息边务，校尉罢从戎。池台临戚里，弦管入新丰。浮云随走马，明月逐弯弓。比来多射猎，唯有上林中。
咏画屏风诗二十五首·其十二
作者：庾信
朝代：南北朝

出没看楼殿，间关望绮罗。翔禽逐节舞，流水赴弦歌。细管吹丛竹，新杯卷半荷。南宫冠盖下，日暮风尘多。
咏画屏风诗二十五首·其十五
作者：庾信
朝代：南北朝

河流值浅岸，敛辔暂经过。弓衣湿溅水，马足乱横波。半城斜出树，长林直枕河。今朝游侠客，不畏风尘多。
咏画屏风诗二十五首·其十八
作者：庾信
朝代：南北朝

白石春泉满，黄金新埒开。戚里车先度，兰池马即来。落花承舞席，春衫拭酒杯。行厨半路待，载妓一双回。
咏画屏风诗二十五首·其十六
作者：庾信
朝代：南北朝

度桥犹徙倚，坐石未倾壶。浅草开长埒，行营绕细厨。沙洲两鹤迥，石路一松孤。自可寻丹灶，何劳忆酒垆。
咏画屏风诗二十五首·其十四
作者：庾信
朝代：南北朝

高阁千寻跨，重檐百丈齐。云度三分近，花飞一倍低。吹箫迎白鹤，照镜舞山鸡。何劳愁日暮，未有夜乌啼。
咏画屏风诗二十五首·其四
作者：庾信
朝代：南北朝

昨夜鸟声春，惊鸣动四邻。今朝梅树下，定有咏花人。流星浮酒泛，粟瑱绕杯唇。何劳一片雨，唤作阳台神。
咏画屏风诗二四
作者：庾信
朝代：南北朝

金鞍聚碛岸。玉舳泛中流。画鹢先防水。媒龙即负舟。沙城疑海气。石岸似江楼。崩槎时半没。坏舸或空浮。定是汾河上。戈船聊试游。
咏画屏风诗五
作者：庾信
朝代：南北朝

逍遥游桂苑。寂绝到桃源。狭石分花径。长桥映水门。管声惊百鸟。人衣香一园。定知欢未足。横琴坐石根。
咏画屏风诗八
作者：庾信
朝代：南北朝

日晚金槌络。朱轩流水车。{车宪}拂缘堤柳。甍飘夹路花。定迎刘碧玉。将过阴丽华。非是高阳路。莫畏接䍠斜。
咏画屏风诗六
作者：庾信
朝代：南北朝

三春冠盖聚。八节管弦游。石险松横植。岩悬涧竖流。小桥飞断岸。高花出逈楼。定须催十酒。将来宴五侯。
咏画屏风诗十
作者：庾信
朝代：南北朝

千寻木兰馆。百尺芙蓉堂。落日低莲井。行云碍芰梁。流水桃花色。春洲杜若香。就阶犹不进。催来上伎床。
咏画屏风诗十一
作者：庾信
朝代：南北朝

捣衣明月下。静夜秋风飘。锦石平砧面。莲房接杵腰。急节迎秋韵。新声入手调。寒衣须及早。将寄霍嫖姚。
咏画屏风诗十七
作者：庾信
朝代：南北朝

上林春径密。浮桥柳路长。龙媒逐细草。鹤氅映垂杨。水似桃花色。山如甲煎香。白石春泉上。谁能待月光。
咏画屏风诗十三
作者：庾信
朝代：南北朝

玉柙珠帘卷。金钩翠幔悬。荷香熏水殿。阁影入池莲。平沙临浦口。高柳对楼前。上桥还倚望。遥看采菱船。
咏画屏风诗十九
作者：庾信
朝代：南北朝

将军息边务。校尉罢从戎。池台临戚里。弦管入新丰。浮云随走马。明月逐弯弓。比来多射猎。唯有上林中。
咏画屏风诗十二
作者：庾信
朝代：南北朝

出没看楼殿。间关望绮罗。翔禽逐节舞。流水赴弦歌。细管吹藂竹。新杯卷半荷。南宫冠盖下。日暮风尘多。
咏画屏风诗十五
作者：庾信
朝代：南北朝

河流值浅岸。敛辔暂经过。弓衣湿溅水。马足乱横波。半城斜出树。长林直枕河。今朝游侠客。不畏风尘多。
咏画屏风诗十八
作者：庾信
朝代：南北朝

白石春泉满。黄金新埒开。戚里车先度。兰池马即来。落花承舞席。春衫拭酒杯。行厨半路待。载妓一双回。
咏画屏风诗十六
作者：庾信
朝代：南北朝

度桥犹徙倚。坐石未倾壸。浅草开长埒。行营绕细厨。沙洲两鹤逈。石路一松孤。自可寻丹灶。何劳忆酒垆。
咏画屏风诗十四
作者：庾信
朝代：南北朝

高阁千寻跨。重檐百丈齐。云度三分近。花飞一倍低。吹箫迎白鹤。照镜舞山鸡。何劳愁日暮。未有夜乌啼。
咏画屏风诗四
作者：庾信
朝代：南北朝

昨夜鸟声春。惊鸣动四邻。今朝梅树下。定有咏花人。流星浮酒泛。粟瑱绕杯唇。何劳一片雨。唤作阳台神。
咏羽扇诗
作者：庾信
朝代：南北朝

摇风碎朝翮。拂汗落毛衣。定似回溪路。将军垂翅归。
咏羽扇诗
作者：庾信
朝代：南北朝

摇风碎朝翮，拂汗落毛衣。定似回溪路，将军垂翅归。
咏鴈诗
作者：庾信
朝代：南北朝

南思洞庭水。北想鴈门关。稻粱俱可恋。飞去复飞还。
喜晴应诏勑自疏韵诗
作者：庾信
朝代：南北朝

御辩诚膺录。维皇称有建。雷泽昔经渔。负夏时从贩。柏梁骖驷马。高陵驰六传。有序属宾连。无私表平宪。河堤崩故柳。秋水高新堰。心斋愍昏垫。乐彻怜胥怨。禅河秉高论。法轮开胜辩。王城水鬬息。洛浦河图献。伏泉还习坎。归风已回巽。桐枝长旧围。蒲节抽新寸。山薮欣藏疾。幽栖得无闷。有庆兆民同。论年天子万。
喜晴应诏敕自疏韵诗
作者：庾信
朝代：南北朝

御辩诚膺录，维皇称有建。雷泽昔经渔，负夏时从贩。柏梁骖驷马，高陵驰六传。有序属宾连，无私表平宪。河堤崩故柳，秋水高新堰。心斋悯昏垫，乐彻怜胥怨。禅河秉高论，法轮开胜辩。王城水斗息，洛浦《河图》献。伏泉还习坎，归风已回巽。桐枝长旧围，蒲节抽新寸。山薮欣藏疾，幽栖得无闷。有庆兆民同，论年天子万。
喜晴诗
作者：庾信
朝代：南北朝

比日思光景。今朝始暂逢。雨住便生热。云晴即作峯。水白澄还浅。花红燥更浓。已欢无石燕。弥欲弃泥龙。
喜晴诗
作者：庾信
朝代：南北朝

比日思光景，今朝始暂逢。雨住便生热，云晴即作峰。水白澄还浅，花红燥更浓。已欢无石燕，弥欲弃泥龙。
园庭诗
作者：庾信
朝代：南北朝

杖乡从物外。
养学事闲郊。
郊愁方汗简。
无遇始观爻。
谷寒已吹律。
檐空更剪茆。
樵隐恒同路。
人禽或对巢。
水蒲开晚结。
风竹解寒苞。
古槐时变火。
枯枫乍落胶。
倒屣迎悬榻。
停琴听解嘲。
香螺酌美酒。
枯蚌藉兰殽。
飞鱼时触钓。
翳雉屡悬庖。
但使相知厚。
当能来结交。
园庭诗
作者：庾信
朝代：南北朝

杖乡从物外，养学事闲郊。穷愁方汗简，无遇始观爻。谷寒已吹律，檐空更剪茆。樵隐恒同路，人禽或对巢。水蒲开晚结，风竹解寒苞。古槐时变火，枯枫乍落胶。倒屣迎悬榻，停琴听《解嘲》。香螺酌美酒，枯蚌藉兰殽。飞鱼时触钓，翳雉屡悬庖。但使相知厚，当能来结交。
夜听捣衣诗
作者：庾信
朝代：南北朝

秋夜捣衣声。
飞度长门城。
今夜长门月。
应如昼日明。
小鬟宜粟瑱。
圆腰运织成。
秋砧调急节。
乱杵变新声。
石燥砧逾响。
桐虚杵绝鸣。
鸣石出华阴。
虚桐采凤林。
北堂细腰杵。
南市女郎砧。
击节无劳鼓。
调声不用琴。
并结连枝缕。
双穿长命针。
倡楼惊别怨。
征客动愁心。
同心竹叶椀。
双去双来满。
裙裾不奈长。
衫袖偏宜短。
龙文镂剪刀。
凤翼缠篸管。
风流响和韵。
哀怨声凄断。
新声绕夜风。
娇转满空中。
应闻长乐殿。
判彻昭阳宫。
花鬟醉眼缬。
龙子细文红。
湿折通夕露。
吹衣一夜风。
玉阶风转急。
长城雪应闇。
新绶始欲缝。
细锦行须纂。
声烦广陵散。
杵急渔阳掺。
新月动金波。
秋云泛滥过。
谁怜征戍客。
今夜在交河。
栩阳离别赋。
临江愁思歌。
复令悲此曲。
红颜余几多。
夜听捣衣诗
作者：庾信
朝代：南北朝

秋夜捣衣声，飞度长门城。今夜长门月，应如昼日明。小鬟宜粟瑱，圆腰运织成。秋砧调急节，乱杵变新声。石燥砧逾响，桐虚杵绝鸣。鸣石出华阴，虚桐采凤林。北堂细腰杵，南市女郎砧。击节无劳鼓，调声不用琴。并结连枝缕，双穿长命针。倡楼惊别怨，征客动愁心。同心竹叶椀，双去双来满。裙裾不奈长，衫袖偏宜短。龙文镂剪刀，凤翼缠篸管。风流响和韵，哀怨声凄断。新声绕夜风，娇转满空中。应闻长乐殿，判彻昭阳宫。花鬟醉眼缬，龙子细文红。湿摺通夕露，吹衣一夜风。玉阶风转急，长城雪应暗。新绶始欲缝，细锦行须纂。声烦广陵散，杵急渔阳掺。新月动金波，秋云泛滥过。谁怜征戍客，今夜在交河。栩阳离别赋，临江愁思歌。复令悲此曲，红颜馀几多。
夜听捣衣诗
作者：庾信
朝代：南北朝
体裁：古风

秋夜捣衣声，飞度长门城。今夜长门月，应如昼日明。小鬟宜粟瑱，圆腰运织成。秋砧调急节，乱杵变新声。石燥砧逾响，桐虚杵绝鸣。鸣石出华阴，虚桐采凤林。北堂细腰杵，南市女郎砧。击节无劳鼓，调声不用琴。并结连枝缕，双穿长命针。倡楼惊别怨，征客动愁心。同心竹叶碗，双去双来满。裙裾不奈长，衫袖偏宜短。龙文镂剪刀，凤翼缠篸管。风流响和韵，哀怨声凄断。新声绕夜风，娇转满空中。应闻长乐殿，判彻昭阳宫。花鬟醉眼缬，龙子细文红。湿摺通夕露，吹衣一夜风。玉阶风转急，长城雪应暗。新绶始欲缝，细锦行须纂。声烦广陵散，杵急渔阳掺。新月动金波，秋云泛滥过。谁怜征戍客，今夜在交河。栩阳离别赋，临江愁思歌。复令悲此曲，红颜馀几多。
奉和初秋诗
作者：庾信
朝代：南北朝

落星初伏火。秋霜正动钟。北阁连横汉。南宫应凿龙。祥鸾栖竹实。灵蔡上芙蓉。自有南风曲。还来吹九重。
奉和初秋诗
作者：庾信
朝代：南北朝

落星初伏火，秋霜正动钟。北阁连横汉，南宫应凿龙。祥鸾栖竹实，灵蔡上芙蓉。自有南风曲，还来吹九重。
奉和同泰寺浮图诗
作者：庾信
朝代：南北朝

岧岧凌太清。照殿比东京。长影临双阙。高层出九城。栱积行云碍。幡摇度鸟惊。凤飞如始泊。莲合似初生。轮重对月满。铎韵拟鸾声。画水流全住。图云色半轻。露晚盘犹滴。珠朝火更明。虽连博望苑。还接银沙城。天香下桂殿。仙梵入伊笙。庶闻八解乐。方遣六尘情。
奉和同泰寺浮图诗
作者：庾信
朝代：南北朝

岧岧凌太清，照殿比东京。长影临双阙，高层出九城。栱积行云碍，幡摇度鸟惊。凤飞如始泊，莲合似初生。轮重对月满，铎韵拟鸾声。画水流全住，图云色半轻。露晚盘犹滴，珠朝火更明。虽连博望苑，还接银沙城。天香下桂殿，仙梵入伊笙。庶闻八解乐，方遣六尘情。
奉和夏日应令诗
作者：庾信
朝代：南北朝

朱帘卷丽日。翠幕蔽重阳。五月炎蒸气。三时刻漏长。麦随风里熟。梅逐雨中黄。开冰带井水。和粉杂生香。衫含蕉叶气。扇动竹花凉。早菱生软角。初莲开细房。愿陪仙鹤举。洛浦听笙簧。
奉和夏日应令诗
作者：庾信
朝代：南北朝

朱帘卷丽日，翠幕蔽重阳。五月炎蒸气，三时刻漏长。麦随风里熟，梅逐雨中黄。开冰带井水，和粉杂生香。衫含蕉叶气，扇动竹花凉。早菱生软角，初莲开细房。愿陪仙鹤举，洛浦听笙簧。
奉和山池诗
作者：庾信
朝代：南北朝

乐官多暇豫，望苑暂回舆。鸣笳陵绝限，飞盖历通渠。桂亭花未落，桐门叶半疏。荷风惊浴鸟，桥影聚行鱼。日落含山气，云归带雨馀。
奉和平邺应诏诗
作者：庾信
朝代：南北朝

天策引神兵。风飞扫邺城。阵云千里散。黄河一代清。
奉和平邺应诏诗
作者：庾信
朝代：南北朝

天策引神兵，风飞扫邺城。阵云千里散，黄河一代清。
奉和永丰殿下言志诗一
作者：庾信
朝代：南北朝

立德齐今古。资仁一毁誉。无机抱瓮汲。有道带经锄。处下唯名惠。能言本姓蘧。未论惊宠辱。安知系惨舒。
奉和永丰殿下言志诗七
作者：庾信
朝代：南北朝

自怜循短绠。方欲问长沮。茂陵体犹瘠。淮阳疾未祛。翻疑承毒水。忽似遇昌葅。汉阳嗟欲尽。咎繇惧忽诸。
奉和永丰殿下言志诗三
作者：庾信
朝代：南北朝

茫茫实宇宙。与善定冯虚。大夫伤鲁道。君子念殷墟。程卿既开国。安平遂徙居。讵能从小隐。终然游太初。
奉和永丰殿下言志诗九
作者：庾信
朝代：南北朝

崩堤压故柳。衰社卧寒樗。野鹤能自猎。江鸥解独渔。汉阴逢荷筱。缁林见杖挐。阮籍长思酒。嵇康懒著书。
奉和永丰殿下言志诗二
作者：庾信
朝代：南北朝

王子从边服。临卭惜第如。星桥拥冠盖。锦水照簪裾。论文报潘岳。咏史答应璩。帐幕参三顾。风流盛七舆。
奉和永丰殿下言志诗五
作者：庾信
朝代：南北朝

托情忻六学。游目爱三余。覆局能悬记。看碑解暗疏。诓尝游魏冉。那时说范睢。池水朝含墨。流萤夜聚书。
奉和永丰殿下言志诗八
作者：庾信
朝代：南北朝

弱齢参顾问。畴昔滥吹嘘。绿槐垂学市。长杨映直庐。连盟翻灭郑。仁义反亡徐。还思建邺水。终忆武昌鱼。
奉和永丰殿下言志诗六
作者：庾信
朝代：南北朝

兴云榆荚晚。烧薙杏花初。滮池侵黍稷。谷水播菑畬。六月蝉鸣稻。千金龙骨渠。含风摇古度。防露动林于。
奉和永丰殿下言志诗十
作者：庾信
朝代：南北朝

披林求木实。拂雪就园蔬。浊醪非鹤髓。兰肴异蟹蛆。野情风月旷。山心人事疎。徒知守瓴甓。空欲报璠玙。
奉和永丰殿下言志诗十首
作者：庾信
朝代：南北朝

立德齐今古，资仁一毁誉。无机抱瓮汲，有道带经锄。处下唯名惠，能言本姓蘧。未论惊宠辱，安知系惨舒。王子从边服，临邛惜第如。星桥拥冠盖，锦水照簪裾。论文报潘岳，咏史答应璩。帐幕参三顾，风流盛七舆。茫茫实宇宙，与善定冯虚。大夫伤鲁道，君子念殷墟。程卿既开国，安平遂徙居。讵能从小隐，终然游太初。直城风日美，平陵云雾除。来往金张馆，弦歌许史闾。凤台迎弄玉，河阳送婕妤。五马遥相问，双童来夹车。托情忻六学，游目爱三馀。覆局能悬记，看碑解暗疏。讵尝游魏冉，？时说范雎。池水朝含墨，流萤夜聚书。兴云榆荚晚，烧薙杏花初。滮池侵黍稷，谷水播菑畲。六月蝉鸣稻，千金龙骨渠。含风摇古度，防露动林于。自怜循短绠，方欲问长沮。茂陵体犹瘠，淮阳疾未祛。翻疑承毒水，忽似遇昌菹。汉阳嗟欲尽，咎繇惧忽诸。弱龄参顾问，畴昔滥吹嘘。绿槐垂学市，长杨映直庐。连盟翻灭郑，仁义反亡徐。还思建邺水，终忆武昌鱼。崩堤压故柳，衰社卧寒樗。野鹤能自猎，江鸥解独渔。汉阴逢荷筱，缁林见杖挐。阮籍长思酒，嵇康懒著书。披林求木实，拂雪就园蔬。浊醪非鹤髓，兰肴异蟹蛆。野情风月旷，山心人事疏。徒知守瓴甓，空欲报璠玙。
奉和永丰殿下言志诗十首·其一
作者：庾信
朝代：南北朝

立德齐今古，资仁一毁誉。无机抱瓮汲，有道带经锄。处下唯名惠，能言本姓蘧。未论惊宠辱，安知系惨舒。
奉和永丰殿下言志诗十首·其七
作者：庾信
朝代：南北朝

自怜循短绠，方欲问长沮。茂陵体犹瘠，淮阳疾未祛。翻疑承毒水，忽似遇昌菹。汉阳嗟欲尽，咎繇惧忽诸。
奉和永丰殿下言志诗十首·其三
作者：庾信
朝代：南北朝

茫茫实宇宙，与善定冯虚。大夫伤鲁道，君子念殷墟。程卿既开国，安平遂徙居。讵能从小隐，终然游太初。
奉和永丰殿下言志诗十首·其九
作者：庾信
朝代：南北朝

崩堤压故柳，衰社卧寒樗。野鹤能自猎，江鸥解独渔。汉阴逢荷筱，缁林见杖挐。阮籍长思酒，嵇康懒著书。
奉和永丰殿下言志诗十首·其二
作者：庾信
朝代：南北朝

王子从边服，临邛惜第如。星桥拥冠盖，锦水照簪裾。论文报潘岳，咏史答应璩。帐幕参三顾，风流盛七舆。
奉和永丰殿下言志诗十首·其五
作者：庾信
朝代：南北朝

托情忻六学，游目爱三馀。覆局能悬记，看碑解暗疏。讵尝游魏冉，？时说范雎。池水朝含墨，流萤夜聚书。
奉和永丰殿下言志诗十首·其五
作者：庾信
朝代：南北朝
体裁：古风

托情忻六学，游目爱三馀。覆局能悬记，看碑解暗疏。讵尝游魏冉，𨚗时说范雎。池水朝含墨，流萤夜聚书。
奉和永丰殿下言志诗十首·其八
作者：庾信
朝代：南北朝

弱龄参顾问，畴昔滥吹嘘。绿槐垂学市，长杨映直庐。连盟翻灭郑，仁义反亡徐。还思建邺水，终忆武昌鱼。
奉和永丰殿下言志诗十首·其六
作者：庾信
朝代：南北朝

兴云榆荚晚，烧薙杏花初。滮池侵黍稷，谷水播菑畲。六月蝉鸣稻，千金龙骨渠。含风摇古度，防露动林于。
奉和永丰殿下言志诗十首·其十
作者：庾信
朝代：南北朝

披林求木实，拂雪就园蔬。浊醪非鹤髓，兰肴异蟹蛆。野情风月旷，山心人事疏。徒知守瓴甓，空欲报璠玙。
奉和永丰殿下言志诗十首·其四
作者：庾信
朝代：南北朝

直城风日美，平陵云雾除。来往金张馆，弦歌许史闾。凤台迎弄玉，河阳送婕妤。五马遥相问，双童来夹车。
奉和永丰殿下言志诗四
作者：庾信
朝代：南北朝

直城风日美。平陵云雾除。来往金张馆。弦歌许史闾。凤台迎弄玉。河阳送婕妤。五马遥相问。双童来夹车。
奉和法筵应诏诗
作者：庾信
朝代：南北朝

五城邻北极，百雉壮西昆。钩陈横复道，阊阖抵灵轩。千柱莲花塔，由旬紫绀园。佛影胡人记，经文汉语翻。星窥朱鸟牖，云宿凤凰门。新禽解杂啭，春柳卧生根。早雷惊蛰户，流雪长河源。建始移交让，徽音种合昏。风飞扇天辩，泉涌属丝言。羁臣从散木，无以预中天。□□遥可望，终类仰鹍弦。
奉和泛江诗
作者：庾信
朝代：南北朝

春江下白帝，画舸向黄牛。锦缆回沙碛，兰桡避荻洲。湿花随水泛，空巢逐树流。建平船柹下，荆门战舰浮。岸社多乔木，山城足迥楼。日落江风静，龙吟回上游。
奉和浚池初成清晨临泛诗
作者：庾信
朝代：南北朝

千金高堰合。百顷浚源开。翻逢积翠浪。更识昆明灰。猿啸风还急。鸡鸣潮即来。时看青雀舫。遥逐桂舟回。
奉和浚池初成清晨临泛诗
作者：庾信
朝代：南北朝

千金高堰合，百顷浚源开。翻逢积翠浪，更识昆明灰。猿啸风还急，鸡鸣潮即来。时看青雀舫，遥逐桂舟回。
奉和示内人诗
作者：庾信
朝代：南北朝

燃香郁金屋，吹管凤凰台。春朝迎雨去，秋夜隔河来。听歌云即断，闻琴鹤倒回。春窗刻凤下，寒壁画花开。定取流霞气，时添承露杯。
奉和赐曹美人诗
作者：庾信
朝代：南北朝

月光如粉白。秋露似珠圆。络纬无机织。流萤带火寒。何年迎弄玉。今朝得梦兰。讶许能含笑。芙蓉宜熟看。
奉和赐曹美人诗
作者：庾信
朝代：南北朝

月光如粉白，秋露似珠圆。络纬无机织，流萤带火寒。何年迎弄玉，今朝得梦兰。讶许能含笑，芙蓉宜熟看。
奉和赵王喜雨诗
作者：庾信
朝代：南北朝

玄霓临日谷。
封蚁对云台。
投壸欲起电。
倚柱稍惊雷。
白沙如湿粉。
莲花类洗杯。
惊乌洒翼度。
湿鴈断行来。
浮桥七星起。
高堰六门开。
犹言祀蜀帝。
即似望荆台。
厥田终上上。
原野自莓莓。
奉和赵王喜雨诗
作者：庾信
朝代：南北朝

玄霓临日谷，封蚁对云台。投壶欲起电，倚柱稍惊雷。白沙如湿粉，莲花类洗杯。惊乌洒翼度，湿雁断行来。浮桥七星起，高堰六门开。犹言祀蜀帝，即似望荆台。厥田终上上，原野自莓莓。
奉和赵王春日诗
作者：庾信
朝代：南北朝

城傍金谷苑。园里凤凰池。细管调歌曲。长衫教舞儿。向人长曼脸。由来薄面皮。梅花绝解作。树叶本能吹。香烟龙口出。莲子帐心垂。莫畏无春酒。须花但见随。